title: Pasiūlymas EUROPOS PARLAMENTO IR TARYBOS SPRENDIMAS dėl GALILEO programos pagrindu sukurtos pasaulinės navigacijos palydovų sistemos paslaugos valstybinėms institucijoms prieigos tvarkos

text:
|

52010PC0550

	[pic] | EUROPOS KOMISIJA |Briuselis, 2010.10.8KOM(2010) 550 galutinis2010/0282 (COD)PasiūlymasEUROPOS PARLAMENTO IR TARYBOS SPRENDIMASdėl GALILEO programos pagrindu sukurtos pasaulinės navigacijos palydovų sistemos paslaugos valstybinėms institucijoms prieigos tvarkos(pateiktas Komisijos)AIŠKINAMASIS MEMORANDUMAS1. PASIŪLYMO APLINKYBĖS2008 m. liepos 9 d. Europos Parlamento ir Tarybos reglamentu (EB) Nr. 683/2008[1] nustatytos tolesnio dviejų Europos palydovinės navigacijos programų (GALILEO ir EGNOS) įgyvendinimo sąlygos. Reglamento priedo nuostatose išdėstyti konkretūs programų tikslai. Šiose nuostatose numatyta, kad GALILEO programos pagrindu sukurta sistema gali teikti penkias paslaugas, įskaitant paslaugą valstybinėms institucijoms (toliau – PVI), skirtą vyriausybių įgaliotiems vartotojams, naudojantiems taikomąsias programas konfidencialioms reikmėms, kurioms būtina užtikrinti aukšto lygio ilgalaikį tęstinumą. Nuostatose nurodyta, kad teikiant PVI naudojami labai stiprūs koduoti signalai.PVI yra paslauga, kuria negalės naudotis plačioji visuomenė ir kuri yra išskirtinai skirta Tarybai, Komisijai, valstybėms narėms ir prireikus tinkamai įgaliotoms Europos Sąjungos agentūroms, ne ES šalims ir tarptautinėms organizacijoms. Priešingai nei neužtikrinto saugumo paslaugų, kurios teikiamos naudojant dvi Europos GNSS sistemas, atveju, naudojimasis PVI turi būti kontroliuojamas saugumo ir apsaugos sumetimais. Todėl bus būtina stebėti vartotojus taikant tokias priemones kaip įgaliojimo suteikimo procedūra, kodavimo kodų naudojimas, imtuvų atitiktis ir pan. Be to, šia paslauga gali būti naudojamasi ir labai konfidencialioms reikmėms politiniu ir strateginiu požiūriu. Atsižvelgiant į PVI ypatybes naudojimosi ja sąlygas būtina tiksliai nustatyti teisiniu aktu.Be to, dar prieš priimant Reglamentą (EB) Nr. 683/2008, Transporto taryba 2006 m. spalio 12 d. susirinkime priimtose išvadose paprašė Komisijos aktyviai tęsti PVI prieigos politikos kūrimą, kad būtų galima nustatyti sąlygas, kuriomis valstybės narės organizuos ir valdys savo vartotojų grupes, atsižvelgiant į jau baigtus pasirengimo darbus, ir atėjus laikui pateikti savo pasiūlymus Tarybai apsvarstyti ir patvirtinti. Minėtose išvadose Transporto taryba priminė, kad valstybės narės pasirinktinai naudoja PVI ir kad visos naudojimosi šia paslauga sąnaudos atiteks vartotojams (ne komerciniu pagrindu).Atsižvelgiant į skirtingų kontrolės mechanizmų įgyvendinimo terminus ir į numatytą pirmųjų paslaugų teikimo datą, nustatyti PVI prieigos taisykles teisiniu aktu yra ne tik svarbu, bet ir skubu.2. KONSULTACIJOS SU SUINTERESUOTOMIS šALIMIS IR POVEIKIO VERTINIMASNors oficialiai pasiūlymo poveikis nebuvo vertinamas, šis tekstas yra nuoseklaus parengiamojo darbo, į kurį buvo įtrauktos įvairios su PVI susijusios suinteresuotosios šalys, ypač valstybės narės (kurios bus pagrindinės šios paslaugos užsakovės), rezultatas.A. PROBLEMOS APIBūDINIMASSiekiant išvengti bet kokio nesusipratimo, reikėtų semantiškai skirti PVI užsakoves (t. y. valstybes nares, Tarybą ir Komisiją bei prireikus Europos Sąjungos agentūras, ne ES šalis ir tarptautines organizacijas) ir PVI vartotojus – fizinius arba juridinius asmenis, kuriems PVI užsakovai suteikia tinkamą įgaliojimą turėti PVI imtuvą arba juo naudotis.Be to, su PVI prieigos tvarka susijusios šios suinteresuotosios šalys:– Komisija, atsakinga už visus su sistemų saugumu susijusius klausimus pagal Reglamento (EB) Nr. 683/2008 13 straipsnį;– Taryba, atsakinga už Bendrųjų veiksmų 2004/552/BUSP[2] įgyvendinimą;– valstybės narės, kurios bus pagrindinės PVI užsakovės ir kurioms skirtas šiame pasiūlyme teikiamas sprendimas;– Reglamentu (EB) Nr. xxx/2010 įsteigta Europos GNSS agentūra, kuri taikydama Reglamento (EB) Nr. 683/2008 16 straipsnį ir laikydamasi Komisijos nustatytų gairių, užtikrina Europos navigacijos palydovų sistemų saugumą ir valdo GALILEO saugumo centrą. Būtent šis saugumo centras yra vienintelis Tarybos partneris įgyvendinant Bendruosiuose veiksmuose 2004/552/BUSP išdėstytas nuostatas, taikomas visiems PVI užsakovams ir vartotojams;– bendrovės, kuriančios arba gaminančios PVI imtuvus ir atitinkančios saugumo atitikties tarnybos prie Europos GNSS agentūros nurodytus atitikties standartus.Su PVI naudojimu susiję saugumo reikalavimai yra tiesiogiai susiję su Sąjungos ir jos valstybių narių saugumu. Šie reikalavimai taip pat yra susiję su strategija ir Sąjungos išorės politika. Pagal juos reikalaujama vykdyti vartotojų kontrolę, t. y. įgyvendinti pagrindinį šio pasiūlymo tikslą.Tai apima technines priemones, kaip antai kodu suteikiami įgaliojimai, ir institucines priemones, pavyzdžiui, saugumo atitikties procedūras arba su Bendraisiais veiksmais 2004/552/BUSP susijusias krizės valdymo procedūras. Reikia atsižvelgti į tai, kad PVI vartotojų yra daug ir kad, atsižvelgiant į taikymo paskirtį, jų poreikiai gali būti skirtingi ir jiems gali būti taikomi skirtingi patikimumo reikalavimai.Kontrolė turėtų būti įgyvendinta prieš pradinį naudojimo etapą, kurį numatyta pradėti 2014 m. Ši kontrolė bus taikoma visu laikotarpiu, t. y. keletą dešimtmečių, todėl jos tikslai:– numatyti krizę; tai reiškia, kad turi būti palaikomi nuolatiniai, instituciniai įvairių viešojo ir privataus sektorių dalyvių ryšiai, įskaitant tinkamą sprendimo priėmimo procedūrą;– griežtai taikyti PVI imtuvų naudojimo sąlygas, visų pirma veiksmingai valdant vartotojus;– glaudžiai stebėti už PVI imtuvų gamybą atsakingų įmonių veiklą, ypač taikant griežtas gamybos taisykles.Siekiant šių tikslų, reikia patikslinti ir oficialiai nustatyti atitinkamą Tarybos, Komisijos, valstybių narių ir visų kitų viešojo ar privataus sektorių dalyvių atsakomybę. Taip pat reikia nustatyti PVI naudojimo ir PVI įrangos eksportavimo sąlygas, taikomas tarptautinėms organizacijoms arba ne ES šalims. Skirtingų vartotojų grupių valdymas yra dar vienas svarbus kontrolės aspektas, ypač siekiant kiek įmanoma sumažinti neigiamus padarinius, jei viena iš šių grupių nesilaikytų reikalavimų. Galiausiai, svarbu nustatyti atitikties ir gamybos standartus, taikytinas PVI imtuvų gamintojams, ir užtikrinti Europos Sąjungos lygmens kontrolę. Gamintojai privalo ne tik sugebėti gaminti ypač saugius imtuvus, bet ir sukurti mechanizmus, kuriuos taikant būtų išvengiama imtuvo kopijavimo vagystės arba praradimo atveju.B. PASIRINKTAS SPRENDIMAS IR GALIMOS ALTERNATYVOSPagal Tarybos reglamento (EB) Nr. 876/2002[3] 7 straipsnį įsteigta ir pagal Reglamento (EB) Nr. 683/2008 23 straipsnį panaikinta Saugumo taryba svarstė su PVI prieiga susijusius įvairius klausimus. Saugumo tarybą, kuri įsteigta spręsti su GALILEO sistema susijusius saugumo klausimus, sudarė visų Europos Sąjungos valstybių narių atstovai ir vienas Komisijos atstovas. Ji subūrė kelis Europos Sąjungos ekspertus, kompetentingus užtikrinti tokių sudėtingų sistemų kaip GALILEO saugumą ir apsaugą. Šią tarybą pakeitė Komisijos ekspertų grupė[4].Saugumo taryba 2006 ir 2007 m. surengė keturis PVI seminarus, kuriuose dalyvavo apie 60 ekspertų iš valstybių narių. Išsamiose diskusijose aptartos su PVI naudojimu susijusios saugumo problemos, ypač techninės savybės ir klausimai, taikytini instituciniai mechanizmai ir jų taikymo tvarkaraštis, PVI taikymo aprėptis ir t. t.Šiuose seminaruose dalyviams pavyko susitarti dėl būtinybės nedelsiant nustatyti tinkamą reglamentavimo pagrindą, atsižvelgiant į pagrindinius PVI prieigos suteikimo reikalavimus, taikytinus techninius saugumo reikalavimus ir skirtingus įgyvendinimo etapus. Teisės akto projekte įtraukti aptartų klausimų rezultatai; jie pateikti teisine forma ir atsižvelgus į Reglamentu (EB) Nr. 683/2008 nustatytą naują Europos palydovinės navigacijos programos valdymo planą.Pagrindiniai pasiūlymo aspektai išdėstyti 3 dalyje. Jie grindžiami visų valstybių narių įsitikinimu, kad siekiant užtikrinti aukšto lygio saugumą PVI prieigos tvarka turi būti sukurta atsižvelgiant į minimalius saugumo reikalavimus ir visose valstybėse narėse taikomas įgaliojimo procedūras. Pažymėtina, kad pasiūlyme nėra svarstomas PVI naudojimo paskirčių klausimas, kurį kiekviena valstybė narė sprendžia savo nuožiūra, bet jame apibrėžti bendri kriterijai, pagal kuriuos PVI užsakovai gali saugiai pasirinkti savo vartotojus.Taikant pasirinktą sprendimą su infrastruktūra tiesiogiai susijusios techninės funkcijos yra centralizuotos Europos mastu vykdant saugumo centro, kurį valdo Europos GNSS agentūra, veiklą; tačiau užsakovų ir vartotojų kontrolės funkcijos yra decentralizuotos (nacionaliniu mastu) siekiant atsižvelgti į vietos lygmens apribojimus. Numatytais teisiniais mechanizmais užtikrinama funkcijų atitiktis abiem lygmenimis ir sprendimų priėmimo procedūrų suderinamumas, visų pirma taikant bendrus minimalius standartus, kurių privalo laikytis visi dalyviai.Svarbu pabrėžti, kad pasirengimo etape, kurį įgyvendino Saugumo taryba, surengusi PVI seminarus, buvo nuodugniai išnagrinėti įvairūs numatomi sprendimo būdai. Pasirinktas sprendimas geriausiai atitiko Europos Sąjungos ir valstybių narių interesus bei saugumo ir saugos reikalavimus. Todėl kitos sprendimo galimybės buvo atmestos. Pavyzdžiui:- nesiimti jokių veiksmų. Priėmus šį sprendimą būtų ne tik neatsižvelgta į 2006 m. spalio 12 d. priimtas Tarybos išvadas, bet ir visiškai atsisakoma naudoti PVI, o tai prieštarautų Reglamento (EB) Nr. 683/2008 priede išdėstytoms nuostatoms. Tiesą sakant, nesukūrus tinkamo pagrindo, kuriuo būtų užtikrinamas aukšto lygio saugumas, nei Komisija, atsakinga už sistemos saugumą, nei Taryba, atsakinga už Bendrųjų veiksmų 2004/552/BUSP įgyvendinimą, nei valstybės narės negalėtų rimtai svarstyti galimybės naudotis PVI;– valstybės narės nekontroliuoja PVI vartotojų. Šis sprendimas taip pat neatitiktų aukšto saugumo lygio, kuris būtinas PVI, reikalavimo. Atsižvelgiant į konfidencialumo aspektą ir daromą poveikį valstybių narių ir Europos Sąjungos saugumo politikai šis sprendimas negalėjo būti pasirinktas;– Europos Sąjungos lygmeniu visiškai centralizuotas su PVI prieigos tvarka susijusių įgaliojimo standartų ir procedūrų, atitikties ir kontrolės valdymas, ypač kiek tai susiję su imtuvų gamyba ir prieigos kodų platinimu. Šis sprendimas būtų daręs neigiamą poveikį su PVI naudojimu susijusių rinkų plėtrai ir prieštarautų subsidiarumo principui. Sąjunga šiuo metu neturi reikiamų techninių žinių, kad pati galėtų užtikrinti tokį centralizuotą valdymą, nors laikui bėgant Europos GNSS agentūros veikla ir padėtų sukaupti patirtį atitikties srityje. Šios žinios, ypač susijusios su kodavimo elementais, šiuo metu sukauptos tik keliose valstybėse narėse. Sąjunga taip pat neturi priemonių, reikalingų PVI imtuvų gamybos centralizuotam valdymui ir kontrolei; ši veikla yra pramoninio pobūdžio ir dėl saugumo priežasčių ją vykdyti gali tik valstybės narės;– visiškai decentralizuotas tų pačių elementų valdymas valstybėse narėse (priešingas atvejis). Šis sprendimas taip pat buvo atmestas, nes jį taikant sunku nustatyti bendrus visose valstybėse narėse taikomus minimalius standartus ir užtikrinti vienodą tokių standartų laikymosi griežtumą visose valstybėse narėse. Todėl Sąjungos institucijos turėtų nustatyti bendrus standartus ir stebėti, ar jų laikomasi.Galiausiai pasirinktu sprendimu nustatoma sistema, geriausiai suderinanti tam tikrų elementų centralizuotą valdymą Sąjungos lygmeniu (kai tokia centralizacija yra įmanoma ir pageidautina) ir decentralizuotą kitų elementų valdymą tais atvejais, kai valstybės narės gali geriausiai tai atlikti, nors infrastruktūra priklauso Sąjungai.C. POVEIKIS VALSTYBėMS NARėMS IR KITIEMS SUINTERESUOTIESIEMS ASMENIMSTikėtina, kad šiame pasiūlyme pateikiamas sprendimas turės įtakos valstybėms narėms, Europos Sąjungos institucijoms, tarptautinėms organizacijoms, ne ES šalims ir pramonės įmonėms.Kalbant apie valstybes nares, kurioms PVI naudojimas yra aktualiausias, visų pirma reikia pabrėžti, kad sprendimas turės įtakos tik toms valstybėms narėms, kurios pageidaus naudotis PVI, o toms, kurios nepageidauja naudotis PVI, tai neturės jokios įtakos, įskaitant ir finansinę. Valstybė narė, pageidaujanti naudotis PVI, turės skirti kompetentingą PVI instituciją, valdančią vartotojus, prireikus besirūpinančia PVI imtuvų gamyba ir valstybės teritorijoje stebinčią atitiktį bendriems PVI imtuvų gamybos standartams. Pažymėtina, kad kompetentinga PVI institucija gali būti valstybėje narėje jau veikianti įstaiga.Siekdama įvertinti su PVI naudojimu susijusius valstybių narių poreikius, 2008 m. Komisija parengė klausimyną. Šio klausimyno, kuris valstybėms narėms nėra teisiškai įpareigojantis, atsakymai yra susumuoti toliau pateikiamoje lentelėje. Nepaminėtos valstybės narės atsakymo nepateikė.[pic][pic]Reikia pabrėžti, kad nors įvairias PVI naudojimo paskirtis konfidencialiai pasirenka pačios valstybės, jų prašymai bus pildomi tik tuo atveju, jei jos laikysis minimalių saugumo standartų. Valstybių narių prašymai, kurie neatitinka šių standartų arba juos atitinka tik maža dalimi, nebus tenkinami teikiant PVI; tokiu atveju bus siūloma atvira panašaus patikimumo paslauga.Pagal teisės akto pasiūlymą Europos Sąjungos institucijoms taikomi tokie patys naudojimo reikalavimai kaip ir valstybėms narėms. Nors derybose (surengtose prieš parengiant pasiūlymą) su valstybėmis narėmis suderinti bendrieji principai leidžia visiškai naudotis PVI Europos lygmeniu, visiems užsakovams taikoma tokia pati prieigos tvarka. Susijusios Europos Sąjungos institucijos (Taryba, Komisija ir, jei taikoma, Sąjungos agentūros) nusprendžia, ar jos nori naudotis PVI ir kokiu tikslu. Be to, pagal Bendruosius veiksmus 2004/522/BUSP ypatingas vaidmuo tenka Tarybai ir Europos GNSS agentūrai.Tarptautinės organizacijos ir ne ES šalys, pageidaujančios naudotis PVI, turėtų pasirašyti išankstines tarptautines sutartis su Europos Sąjunga, kuriose būtų išdėstytos naudojimosi PVI sąlygos. Šios sąlygos bus ne mažiau griežtos nei tos, kurios taikomos valstybėms narėms.Galiausiai, kalbant apie pramonės įmones, visų pirma svarbu pažymėti, kad atitikties taikomiems standartams sąlygos bus taikomos tik toms įmonėms, kurios nusprendė atsiliepti į kvietimą teikti paraiškas dėl PVI imtuvų kūrimo arba gamybos. Be to, kadangi PVI yra visiškai nauja paslauga, jos įvedimo ekonominis poveikis, nepaisant su saugumu susijusių ribojimų, gali būti tik teigiamas.Dėl naudojimosi PVI sąlygų su įmonėmis konsultuotasi keletą kartų, konkrečiai – atliekant PACIFIC tyrimą pagal 6-tąją bendrąją mokslo ir tyrimų programą. Tyrimu nustatyta, kad įmonės:– pripažįsta specialius su PVI saugumu susijusius poreikius;– palankiai vertina platų PVI naudojimą su saugumu susijusiuose sektoriuose, ypač gynybos ir teisėsaugos srityse;– gynybos sektoriuje pabrėžia poreikį taikyti su kariniu GPS signalu suderinamas sistemas;– teisėsaugos srityje pabrėžia naudojamų PVI imtuvų darnos su kitomis saugiomis telekomunikacijų priemonėmis naudą;– mano, kad reikalinga numatyti galimybę eksportuoti PVI imtuvus į ne ES šalis, kurioms bus suteikti įgaliojimai tapti PVI užsakovėmis.Pasiūlyme neprieštaraujama įmonių pageidavimams, nors jame ir išdėstytos griežtos nuostatos, kuriomis siekiama užtikrinti aukštą apsaugos lygį ir privataus sektoriaus dalyviams taikomus PVI imtuvų gamybos ir naudojimo reikalavimus.D. VISUOTINIS SUSITARIMASKaip minėta, pasiūlymas yra nuoseklaus parengiamojo darbo, į kurį 2006 ir 2007 m. buvo įtrauktos įvairios su PVI susijusios suinteresuotosios šalys, ypač valstybės narės (kurios bus pagrindinės PVI užsakovės), rezultatas.Nuo 2007 m. įvairios atsakingos institucijos, atsakingos už programų ir sistemų saugumą, surengė daug diskusijų; jose patvirtintas sutarimas dėl įvairių projekte numatytų sprendimo būdų. Šios institucijos, kurias sudaro valstybių narių atstovai, dažniausiai yra Europos GNSS saugumo sistemų ekspertų grupė ir šios ekspertų grupės specialiai įsteigtas darbo pogrupis, susijęs su PVI.Reikia priminti, kad atsižvelgiant į konfidencialumo aspektą, su PVI naudojimu susiję klausimai apima ne tik sistemos saugumą, bet ir pačių valstybių narių saugumą. Dėl šios priežasties valstybės narės politiškai ir praktiškai negalėjo nepasiekti vieningos nuomonės dėl pasirinkto sprendimo. Bendrųjų veiksmų 2004/522/BUSP, kurie priimami vieningu sprendimu, taikymas visais atvejais, susijusiais su pavojumi Europos Sąjungos arba jos valstybių narių saugumui, yra išskirtinai numatytas projekto 11 straipsnyje.3. TEISINIAI PASIŪLYMO ASPEKTAIKomisijos pasiūlymas yra teisiškai pagrįstas Sutarties dėl Europos Sąjungos veikimo 172 straipsniu (buvęs Europos Bendrijos steigimo sutarties 156 straipsnis). Be to, siūloma Europos Parlamento ir Tarybos sprendimo forma, nes sprendimas skiriamas tik valstybėms narėms.Pasiūlyme pateikiamos tokios priemonės:– bendrieji PVI prieigai taikomos tvarkos principai, ypač neribota ir nenutrūkstama prieiga, suteikiama Tarybai, Komisijai ir valstybėms narėms visame pasaulyje, o Europos Sąjungos agentūros, ne ES šalys ir tarptautinės organizacijos, pageidaujančios naudotis PVI turi sudaryti susitarimą;– PVI užsakovų prievolė skirti kompetentingą PVI instituciją, valdančią ir kontroliuojančią PVI imtuvų gamybą, turėjimą ir naudojimą, ir bendrų minimalių standartų, kurių privalo laikytis kompetentingos PVI institucijos, nustatymas;– PVI imtuvų gamybos ir saugumo sąlygų nustatymas;– nuostatos, susijusios su eksporto kontrole, visame pasaulyje veikiantys kontrolės centrai ir bendrųjų veiksmų taikymas pagal antrąjį ramstį.Galiausiai, nors pasiūlymas gali turėti įtakos bendrai užsienio ir saugumo politikai, jis turi būti priimtas pagal Sutartyje dėl Europos Sąjungos veikimo nustatytas procedūras, atsižvelgiant į Teisingumo teismo praktiką, nustatytą 2008 m. gegužės 20 d. sprendimu byloje C-91/05 (Europos Bendrijų Komisija prieš Europos Sąjungos Tarybą), vadinamoje „lengvųjų ginklų“ byloje.4. POVEIKIS BIUDžETUIKomisijos pasiūlymas neturi tiesioginio poveikio Europos Sąjungos biudžetui. Konkrečiai, juo Sąjunga nėra įpareigojama imtis naujos politikos srities, o pasiūlyme nurodytos įvairios Sąjungos kontrolės institucijos jau įsteigtos kitais teisės aktais.5. PAPILDOMA INFORMACIJAKai kuriais atvejais PVI gali būti naudojama labai konfidencialioms reikmėms politiniu ir strateginiu požiūriu. Bet kuriuo atveju, Komisija pasiūlymu nesiimama reglamentuoti galimų PVI naudojimo paskirčių, o nustato šios paslaugos prieigos tvarką. Šis pasiūlymas visų pirma yra techninio, o ne politinio pobūdžio.2010/0282 (COD)PasiūlymasEUROPOS PARLAMENTO IR TARYBOS SPRENDIMASdėl GALILEO programos pagrindu sukurtos pasaulinės navigacijos palydovų sistemos paslaugos valstybinėms institucijoms prieigos tvarkosEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 172 straipsnį,atsižvelgdami į Europos Komisijos pasiūlymą,perdavę teisės akto projektą nacionaliniams parlamentams,atsižvelgdami į Europos ekonomikos ir socialinių reikalų komiteto nuomonę[5],atsižvelgdami į Regionų komiteto nuomonę[6],veikdami pagal įprastą teisėkūros procedūrą,kadangi:(1) 2008 m. liepos 9 d. Europos Parlamento ir Tarybos reglamento (EB) Nr. 683/2008 dėl tolesnio Europos palydovinės navigacijos programų (EGNOS ir Galileo) įgyvendinimo[7] priede nustatyta, kad GALILEO programos konkretūs tikslai – užtikrinti, kad sistemos skleidžiamus signalus būtų įmanoma panaudoti teikti paslaugas valstybinėms institucijoms (toliau – PVI), skirtas tam tikriems vyriausybių įgaliotiems vartotojams, naudojantiems taikomąsias programas konfidencialioms reikmėms, kurioms būtina užtikrinti aukšto lygio ilgalaikį tęstinumą.(2) Transporto taryba 2006 m. spalio 12 d. susirinkime priimtose išvadose paprašė Komisijos aktyviai tęsti PVI prieigos politikos rengimą, kad būtų galima nustatyti sąlygas, kuriomis valstybės narės organizuos ir valdys savo vartotojų grupes, atsižvelgiant į parengiamąjį darbą, ir atėjus laikui pateikti savo pasiūlymus Tarybai apsvarstyti ir patvirtinti. Minėtose išvadose Transporto taryba priminė, kad valstybės narės pasirinktinai naudos PVI ir kad visos naudojimosi šia paslauga sąnaudos atiteks vartotojams (ne komerciniu pagrindu).(3) Taryba ne kartą nurodė, kad GALILEO programos pagrindu sukurta sistema yra civilinė sistema, kontroliuojama civilių, t. y. ji sukurta pagal civilinius standartus atsižvelgiant į civilių reikmes ir kontroliuojant Europos Sąjungos institucijoms.(4) Iš visų Europos palydovinės navigacijos sistemos paslaugų PVI yra labiausiai apsaugota ir pati konfidencialiausia. Užsakovų labui būtina užtikrinti šios paslaugos tiekimą net ir sudėtingiausiomis krizės sąlygomis. Saugumo taisyklių pažeidimas naudojantis šia paslauga gali turėti pasekmių ne tik susijusiam vartotojui, bet ir kitiems vartotojams. Siekiant užtikrinti Europos Sąjungos ir valstybių narių saugumą už PVI naudojimą ir valdymą bendrai atsakingos valstybės narės. Į tai atsižvelgiant PVI prieiga turi būti griežtai ribojama tam tikrų kategorijų vartotojams, kurie yra nuolatos stebimi.(5) Todėl būtina nustatyti tikslias PVI prieigos ir valdymo taisykles, visų pirma nurodant bendruosius principus, susijusius su šia prieiga, įvairių valdymo ir kontrolės institucijų funkcijas, su imtuvų gamyba ir saugumu susijusius reikalavimus, eksporto kontrolės sistemą.(6) Kalbant apie bendruosius PVI prieigos principus, dėl pačio paslaugos tikslo ir ypatybių ja turėtų naudotis tik Taryba, Komisija, valstybės narės, įgaliojimus gavusios Sąjungos agentūros ir tarptautinės organizacijos; Taryba, Komisija ir valstybės narės gali diskretiškai, neribotai ir nenutrūkstamai naudotis paslauga visame pasaulyje. Be to, kiekviena valstybė narė turi turėti teisę savarankiškai nuspręsti, kuriems vartotojams suteikti PVI prieigos įgaliojimus ir kokia paskirtimi ji bus naudojama, įskaitant saugumo paskirtį, laikantis minimalių saugumo standartų.(7) Taip pat, siekiant visame pasaulyje skatinti Europos technologijų naudojimą (navigacijos palydovų sistemas taikant saugioms vyriausybinėms taikmenoms), reikia nustatyti sąlygas, kuriomis tam tikros ne ES šalys ir tarptautinės organizacijos galėtų naudotis PVI, visų pirma laikydamosi saugumo reikalavimų.(8) Apskritai Sąjunga ir valstybės narės turi stengtis užtikrinti GALILEO programos pagrindu sukurtos sistemos ir PVI technologijų bei įrangos saugumą ir apsaugą, siekdamos užkirsti kelią įgaliojimo neturintiems fiziniams arba juridiniams asmenims pasinaudoti PVI skleidžiamais signalais ir priešiškai tikslais panaudoti PVI prieš jas.(9) Šiuo atžvilgiu svarbu, kad valstybės narės nustatytų sankcijas, taikomas už šiame sprendime išdėstytų prievolių nevykdymą, ir užtikrintų, kad jos būtų taikomos. Šios sankcijos turėtų būti veiksmingos, proporcingos ir atgrasančios.(10) Kalbant apie valdymo arba priežiūros institucijas, geriausias sprendimas, kuriuo būtų užtikrinama, jog PVI prieiga yra veiksmingai valdoma, yra reikalavimas, kad kiekvienas užsakovas skirtų kompetentingą PVI instituciją, valdysiančią ir prižiūrėsiančią vartotojus; tai supaprastintų įvairių už saugumą atsakingų dalyvių ryšius ir garantuotų nuolatinę vartotojų kontrolę (ypač nacionalinių vartotojų) laikantis bendrų minimalių standartų. Pažymėtina, kad kompetentinga PVI institucija yra nebūtinai susijusi su konkrečia valstybe nare ir kad keli skirtingi užsakovai gali skirti tą pačią kompetentingą PVI instituciją.(11) Be to, viena iš saugumo centro, nurodyto Reglamento (EB) Nr. 683/2008 16 straipsnio a dalies ii punkte, užduočių turėtų būti skirtingų dalyvių, atsakingų už PVI saugumą, techninės sąsajos užtikrinimas.(12) Taryba taip pat raginama prisidėti valdant PVI – taikant 2004 m. liepos 12 d. Tarybos bendruosius veiksmus 2004/552/BUSP dėl Europos palydovinės radijo navigacinės sistemos, turinčios įtakos Europos Sąjungos saugumui, veikimo aspektų[8] ir patvirtinant tarptautinius susitarimus, kuriais ne ES šalims arba tarptautinėms organizacijoms leidžiama naudotis PVI.(13) Dėl imtuvų gamybos ir saugumo, laikantis saugumo reikalavimų ši užduotis gali būti patikėta tik valstybei narei, turinčiai PVI prieigą, arba turinčios PVI prieigą valstybės narės teritorijoje įsisteigusioms įmonėms. Be to, imtuvus gaminanti įmonė turi iš anksto gauti Europos GNSS agentūros, įsteigtos Reglamentu (EB) Nr. xxx/2010[9], įgaliojimą ir atitikti joje įkurtos atitiktį patvirtinančios institucijos nustatytas taisykles. Kompetentingos PVI institucijos turi užtikrinti nuolatinę šios atitikties institucijos nurodytų atitikties standartų ir su minimaliais bendraisiais standartais susijusių konkrečių techninių reikalavimų laikymosi priežiūrą.(14) Dėl eksporto kontrolės, svarbu riboti su PVI naudojimu susijusios įrangos arba technologijų eksportą už Europos Sąjungos ribų ir jas eksportuoti tik į tas ne ES šalis, kurioms pagal tarptautinį susitarimą su Europos Sąjunga suteiktas PVI prieigos įgaliojimas.(15) Komisijai turėtų būti suteiktos galios priimti deleguotus aktus pagal Sutarties dėl Europos Sąjungos veikimo 290 straipsnį, kad ji nustatytų taisykles dėl konfidencialios informacijos, susijusios su PVI, apsaugos, ir galėtų pakeisti bendrus minimalius standartus.(16) Atsižvelgiant į tai, kad šio sprendimo tikslo – išdėstyti tvarką, pagal kurią valstybėms narėms, Tarybai, Komisijai, Europos Sąjungos agentūroms ir tarptautinėms organizacijoms gali būti suteikta PVI prieiga, – valstybės narės tinkamai įgyvendinti negali bei atsižvelgiant į siūlomų veiksmų apimtį, jį geriau įgyvendinti gali Europos Sąjunga, imdamasi veiksmų pagal Europos Sąjungos sutarties 5 straipsnyje išdėstytą subsidiarumo principą. Be to, pagal tame straipsnyje nustatytą proporcingumo principą šiuo sprendimu neviršijama to, kas būtina nurodytam tikslui pasiekti.PRIĖMĖ ŠĮ SPRENDIMĄ:1 straipsnisDalykasŠiuo sprendimu nustatoma tvarka, pagal kurią valstybės, Taryba, Komisija, Europos Sąjungos agentūros ir tarptautinės organizacijos gali naudotis paslaugomis valstybinėms institucijoms (toliau – PVI), teikiamomis GALILEO programos pagrindu sukurta pasauline navigacijos palydovų sistema (toliau – GNSS).2 straipsnisBendrieji PVI prieigos principai1. PVI užsakovės yra Taryba, Komisija ir valstybės narės, taip pat įgaliojimą turinčios Europos Sąjungos agentūros, ne ES šalys ir tarptautinės organizacijos.2. Taryba, Komisija ir valstybės narės turi neribotą ir nenutrūkstamą PVI prieigą visame pasaulyje.3. Taryba, Komisija ir kiekviena iš valstybių narių nusprendžia, ar naudotis PVI.4. PVI vartotojai yra fiziniai arba juridiniai asmenys, kuriems PVI užsakovai suteikė įgaliojimą turėti PVI imtuvą arba juo naudotis.5. Taryba ir Komisija nusprendžia, kuriems subjektams leidžiama turėti PVI imtuvą arba juo naudotis, atsižvelgdamos į 6 straipsnio 6 dalyje išdėstytus bendrus minimalius standartus. PVI prieigą turinti valstybė narė nepriklausomai nusprendžia, kurie jos teritorijoje gyvenantys fiziniai asmenys arba jos teritorijoje įsisteigę juridiniai asmenys gali turėti PVI imtuvą arba juo naudotis, taip pat kokia paskirtimi jis gali būti naudojamas, atsižvelgiant į 6 straipsnio 6 dalyje išdėstytus minimalius techninius standartus. Tokia naudojimo paskirtis gali apimti ir su saugumu susijusią paskirtį.6. Europos Sąjungos agentūros gali naudotis PVI tik pagal Komisijos ir tų agentūrų administraciniame susitarime išdėstytas nuostatas.7. Ne ES šalis arba tarptautinė organizacija gali turėti PVI prieigą tik tuo atveju, jei:-  Europos Sąjunga ir ši ne ES šalis arba tarptautinė organizacija yra sudariusios saugumo susitarimą;-  Europos Sąjunga ir ši ne ES šalis arba ši tarptautinė organizacija yra sudariusios susitarimą pagal Sutarties dėl Europos Sąjungos veikimo 218 straipsnį, kuriame išdėstytos šiai ne ES šaliai arba tarptautinei organizacijai taikomos PVI naudojimo sąlygos ir tvarka.3 straipsnisSu sistemos veikimu susijęs prieigos suteikimasNepažeidžiant 2 straipsnio ir siekiant užtikrinti tinkamą sistemos veikimą, naudotis PVI technologijomis ir turėti PVI imtuvą arba juo naudotis laikantis Komisijos nustatytų konkrečių saugumo taisyklių bei griežtai laikantis Komisijos pateiktų nurodymų gali:-  Komisija, atlikdama GALILEO programos valdytojo funkciją;-  GALILEO programos pagrindu sukurtos sistemos naudotojai, tiek kiek tai atitinka jiems nustatytus tikslus;-  Europos GNSS agentūra, idant galėtų atlikti jai pavestas užduotis;-  Europos kosmoso agentūra, tik tyrimų, plėtros ir infrastruktūros plėtojimo tikslais.4 straipsnisKonfidencialios informacijos apsauga1.  Valstybės narės užtikrina su PVI susijusios konfidencialios informacijos apsaugą. Komisija pagal 12, 13 ir 14 straipsnius deleguotais aktais nustato taisykles, susijusias su konfidencialios informacijos apie PVI apsauga, ypač informacijos apie fizinių arba juridinių asmenų poreikį naudotis konfidencialia informacija siekiant atlikti tam tikras funkcijas ar užduotį.2.  Kiekviena valstybė narė Komisijai praneša apie konkrečias nuostatas, kurias ji priima, kad įgyvendintų šio paragrafo nuostatas.3.  Paaiškėjus, kad su PVI susiję duomenys buvo atskleisti tretiesiems asmenims, kuriems nesuteiktas įgaliojimas gauti tokius duomenis, Komisija pradeda tyrimą, praneša Tarybai ir Parlamentui apie tyrimo rezultatus ir imasi reikiamų priemonių, siekdama ištaisyti neteisėto atskleidimo pasekmes.5 straipsnisSankcijosValstybės narės nustato nacionalinių nuostatų, priimtų pagal šį sprendimą, pažeidimų atvejais taikomas sankcijas. Sankcijos turi būti veiksmingos, proporcingos ir atgrasančios.6 straipsnisKompetentinga PVI institucija4.  Visi PVI užsakovai, besinaudojantys PVI skiria kompetentingą PVI instituciją. Keli užsakovai gali skirti bendrą kompetentingą PVI instituciją.5.  Valstybės paskirtos kompetentingos PVI institucijos užduotis – valdyti ir stebėti šioje valstybėje gyvenančių fizinių asmenų arba joje įsisteigusių juridinių asmenų PVI imtuvų gamybą, turėjimą ir naudojimą.6.  Tarybos, Komisijos, Europos Sąjungos agentūros arba tarptautinės organizacijos paskirtos kompetentingos PVI institucijos užduotis – valdyti ir stebėti šių institucijų, agentūrų arba organizacijų atitinkamų vartotojų PVI imtuvų turėjimą ir naudojimą.7.  PVI užsakovas gali skirti Europos GNSS agentūrą, valdančią Reglamento (EB) Nr. 683/2008 16 straipsnio a dalies ii punkte nurodytą saugumo centrą, kompetentinga PVI institucija.8.  Kompetentinga PVI institucija PVI imtuvų turėtojus ir naudotojus sugrupuoja pagal kategorijas. Kompetentinga PVI institucija nustato kiekvienos grupės vartotojų PVI prieigos teises.9.  Kompetentingos PVI institucijos valdydamos ir kontroliuodamos PVI imtuvų turėtojus, naudotojus ir gamintojus laikosi bendrų minimalių saugumo standartų. Šie bendri minimalūs standartai išdėstyti priede. Komisija pagal 12, 13 ir 14 straipsnius gali deleguotais aktais iš dalies arba visiškai pakeisti šį priedą, siekdama atsižvelgti į programos pokyčius, ypač techninius, ir į saugumo poreikių pokyčius.10.  Komisija su valstybių narių ir Europos GNSS agentūros pagalba užtikrina, kad atliekant auditą ir patikras kompetentingos PVI institucijos laikytųsi bendrų minimalių standartų.11.  Jei kompetentinga PVI institucija nesilaiko bendrų minimalių standartų, Komisija gali pareikalauti, kad institucija naudotųsi Europos GNSS agentūros techninėmis priemonėmis.7 straipsnisSaugumo centro vaidmuoSaugumo centras užtikrina kompetentingų PVI institucijų, Tarybos, veikiančios pagal Bendruosius veiksmus 2004/552/BUSP, ir kontrolės centrų techninę sąsają. Jis praneša Komisijai apie visus įvykius, galinčius turėti įtakos sklandžiam PVI teikimui.8 straipsnisImtuvų ir saugumo modulių gamyba ir saugumas12.  PVI naudojanti valstybė narė gali pati gaminti PVI imtuvus ir susijusius saugumo modulius arba patikėti tai įmonėms, įsisteigusioms PVI naudojančios valstybės narės teritorijoje. Taryba ir Komisija gali patikėti PVI naudojančiai valstybei narei arba įmonėms, įsisteigusioms PVI naudojančios valstybės narės teritorijoje, gaminti PVI imtuvus ir susijusius saugumo modulius.13.  Pirmoje pastraipoje nurodyti subjektai, atsakingi už PVI imtuvų ir susijusių saugumo modulių gamybą, tokią įrangą gali gaminti tik šiuo tikslu gavę Europos GNSS agentūros įsteigtos atitikties agentūros, atsakingos už Europos navigacijos palydovų sistemas, leidimą. Leidimų gaminti įrangą galiojimas yra ribotas ir jie gali būti atnaujinami.14.  Už PVI imtuvų ir susijusių saugumo modulių gamybą atsakingi subjektai, nurodyti pirmoje pastraipoje, laikosi Europos GNSS agentūros įsteigtos atitikties agentūros, atsakingos už Europos navigacijos palydovų sistemas, nurodytų reikalavimų, kuriuose numatytas saugumo moduliams taikomas dvigubo įvertinimo principas, ir 6 straipsnio 6 dalyje išdėstytų bendrų minimalių standartų, tiek kiek tai susiję su jų veikla.15.  Pagal savo kompetenciją kompetentingos PVI institucijos užtikrina atitiktį 3 pastraipoje nurodytoms taisyklėms ir standartams.16.  Atitikties agentūra, atsakinga už Europos navigacijos palydovų sistemas, gali bet kuriuo metu atšaukti pirmoje pastraipoje nurodytam subjektui suteiktą leidimą gaminti PVI imtuvus ir susijusius saugumo modulius, jei paaiškėja, kad nebuvo laikomasi trečioje pastraipoje nurodytų priemonių.9 straipsnisEksporto kontrolėIš Europos Sąjungos nėra leidžiama eksportuoti su PVI naudojimu susijusios įrangos arba technologijų, nepriklausomai nuo to, ar ta įranga arba tos technologijos yra nurodyti 2009 m. gegužės 5 d. Tarybos reglamento (EB) Nr. 428/2009, nustatančio Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą,[10] I priede, išskyrus 2 straipsnio 7 dalyje nurodytuose susitarimuose numatytais atvejais arba laikantis 10 straipsnyje išdėstytų išsamių referencinių stočių įkūrimo ir veikimo taisyklių.10 straipsnisReferencinės stotys su PVI įrangaNe ES šalis, kurios teritorijoje įkurta referencinė stotis su PVI įranga ir sudaranti pagal GALILEO programą nustatytos sistemos dalį nėra laikoma PVI užsakove remiantis vien šiuo faktu. Komisija drauge su ne ES šalimi nustato išsamias referencinių stočių su PVI įranga įkūrimo ir veikimo taisykles.11 straipsnisBendrųjų veiksmų 2004/552/BUSP taikymasVisais atvejais, kai taikant šį sprendimą kyla pavojus Europos Sąjungos arba jos valstybių narių saugumui, taikomos Bendruosiuose veiksmuose 2004/552/BUSP nustatytos procedūros.12 straipsnisPerdavimas17.  Įgaliojimai priimti 4 ir 6 straipsniuose nurodytus deleguotuosius teisės aktus Komisijai suteikiami neribotam laikui.18.  Kai Komisija priima deleguotą teisės aktą, ji nedelsdama tuo pačiu metu apie jį praneša Europos Parlamentui ir Tarybai.19.  Įgaliojimai priimti deleguotus teisės aktus Komisijai suteikiami, jei laikomasi 13 ir 14 straipsniuose nustatytų sąlygų.13 straipsnisDelegavimo atšaukimas1. Europos Parlamentas arba Taryba gali bet kuriuo metu atšaukti 12 straipsnyje nurodytą įgaliojimų delegavimą.2. Institucija, kuri pradėjo vidaus procedūrą, kad nuspręstų, ar atšaukti deleguotus įgaliojimus, prieš priimdama galutinį sprendimą per pagrįstą laikotarpį informuoja kitą instituciją ir Komisiją, nurodydama deleguotus įgaliojimus, kurie gali būti atšaukti, ir galimas tokio atšaukimo priežastis.3. Sprendimu dėl atšaukimo nutraukiamas jame nurodytų įgaliojimų suteikimas. Sprendimas įsigalioja nedelsiant arba vėlesnę jame nurodytą dieną. Jis neturi poveikio jau įsigaliojusių deleguotųjų teisės aktų galiojimui. Jis skelbiamas Europos Sąjungos oficialiajame leidinyje .14 straipsnisPrieštaravimai dėl deleguotų teisės aktų1. Europos Parlamentas ir Taryba prieštaravimą dėl deleguoto teisės akto gali pareikšti per du mėnesius nuo pranešimo dienos. Europos Parlamento arba Tarybos iniciatyva šis laikotarpis gali būti pratęstas vienam mėnesiui.2. Jeigu iki to laikotarpio pabaigos nei Europos Parlamentas, nei Taryba nepaprieštaravo deleguotajam teisės aktui, jis paskelbiamas Europos Sąjungos oficialiajame leidinyje ir įsigalioja jame nurodytą dieną. Deleguotas teisės aktas gali būti paskelbtas Europos Sąjungos oficialiajame leidinyje ir įsigalioti anksčiau nei baigiasi tas laikotarpis, jeigu tiek Europos Parlamentas, tiek Taryba pranešė Komisijai, kad prieštarauti neketina.3. Jei Europos Parlamentas arba Taryba prieštarauja dėl deleguoto teisės akto, jis neįsigalioja. Prieštaraujanti institucija nurodo prieštaravimo dėl deleguoto teisės akto priežastis.15 straipsnisĮsigaliojimasŠis sprendimas įsigalioja kitą dieną po jo paskelbimo Europos Sąjungos oficialiajame leidinyje .16 straipsnisAdresataiŠis sprendimas skirtas valstybėms narėms.Priimta BriuselyjeEuropos Parlamento vardu Tarybos varduPirmininkas PirmininkasPriedasBendri minimalūs reikalavimai, kurių laikosi kompetentingos PVI institucijos valdydamos ir kontroliuodamos PVI imtuvų turėtojus, naudotojus ir gamintojus20.  Kiekviena kompetentinga PVI institucija turi platforminį ryšių punktą, nuolatos susietą su saugumo centru.21.  Kiekviena kompetentinga PVI institucija pagal savo kompetenciją atlieka tokias užduotis:22.  PVI vartotojų valdymas, įskaitant visus techninius ir operacinius veiksmus, ypač įrašus, susijusius su PVI imtuvų saugumo moduliais;23.  Kodavimo kodų valdymas, ypač jų užsakymas ir pristatymas;24.  Elektromagnetinio įsikišimo, turinčio įtakos PVI, stebėsena ir valdymas;25.  Visų įvykių, turinčių įtakos PVI saugumui, valdymas;26.  Keitimasis žodiniais pranešimais ir koduotais duomenimis, ypač su vartotojais ir saugumo centru;27.  Sąsajų su PVI vartotojais valdymas.28.  Siekdama tinkamai taikyti šį sprendimą kiekviena kompetentinga institucija nustato išsamius operacinius reikalavimus, ypač kiek tai susiję su skirtingų kategorijų vartotojais.29.  Kiekviena kompetentinga institucija turi priemones nustatyti, lokalizuoti, sušvelninti arba neutralizuoti bet kokį elektromagnetinį įsikišimą, ypač trikdžius arba slopinimą, kuris būtų laikomas pavojumi sistemai arba teikiamoms paslaugoms.30.  Kiekviena kompetentinga institucija nuolat praneša saugumo centrui apie vartotojų, už kuriuos ji atsakinga, kategorijas ir su kiekviena kategorija susijusius saugumo modulius.31.  Jei nustatomas PVI saugumui įtaką darantis įvykis, kaip antai imtuvo praradimas arba vagystė, ypač svarbu, kad kiekviena kompetentinga PVI institucija taiko įvykio nustatymo ir ištaisymo priemones ir praneša apie įvykį saugumo centrui.32.  Kompetentingos PVI institucijos įvertina riziką, susijusią su jų pareigų atlikimu ir imasi atitinkamų korekcinių ir prevencinių priemonių.33.  Kiek tai susiję su PVI imtuvų ir saugumo modulių gamyba, kompetentingos PVI institucijos remiasi techniniais reikalavimais ir procedūromis, išdėstytais šiuose dokumentuose:34.  PVI imtuvų saugumo reikalavimai (SSRS–PRS);35.  PVI imtuvų sujungimo saugumo reikalavimai (SSIRS–PRS);36.  PVI imtuvų veikimo koncepcijos (Conops–PRS);37.  saugių PVI imtuvų naudojimo operacinės procedūros (Secops–PRS);38.  PVI saugumo modulio apsaugos profilis (PP–PRS–SM).39.  Kompetentinga PVI institucija gali keisti saugumo modulio programinę įrangą arba elektronines schemas tik gavusi išankstinį saugumo centro leidimą.[pic][pic][pic][1] OL L 196, 2008 7 24, p. 1 2008 m. liepos 9 d. Europos Parlamento ir Tarybos reglamentas (EB) Nr. 683/2008 dėl tolesnio Europos palydovinės navigacijos programų (EGNOS ir Galileo) įgyvendinimo.[2] OL L 246, 2004 7 20, p. 30. 2004 m. liepos 12 d. Tarybos Bendrieji veiksmai 2004/552/BUSP dėl Europos palydovinės radijo navigacinės sistemos, turinčios įtakos Europos Sąjungos saugumui, veikimo aspektų.[3] OL L 138, 2002 5 21, p. 1. 2002 m. gegužės 21 d. Tarybos reglamentas (EB) Nr. 876/2002 dėl bendros įmonės Galileo įsteigimo.[4] OL L 101, 2009 4 21, p. 22. 2009 m. balandžio 20 d. Komisijos sprendimas kuriuo sudaroma Europos GNSS sistemų saugumo ekspertų grupė.[5] OL C, p..[6] OL C, p..[7] OL L 196, 2008 7 24, p. 1.[8] OL L 246, 2004 7 20, p. 30.[9] OL L xx, 2010 bb aa, p. tt.[10] OL L 134, 2009 5 29, p. 1.


Svarbus teisinis pranešimas

|

52008PC0754

Projektas Komisijos sprendimas dėl gvazdikų (Dianthus caryophyllus L., linija 123.8.12), genetiškai modifikuotų dėl spalvos, pateikimo rinkai remiantis Europos parlamento ir Tarybos direktyva 2001/18/EB  /* KOM/2008/0754 galutinis */

	[pic] | EUROPOS BENDRIJŲ KOMISIJA |Briuselis, 18.11.2008KOM(2008) 754 galutinisProjektasKOMISIJOS SPRENDIMASdėl gvazdikų (Dianthus caryophyllus L., linija 123.8.12), genetiškai modifikuotų dėl spalvos, pateikimo rinkai remiantis Europos Parlamento ir Tarybos direktyva 2001/18/EB(pateikta Komisijos)AIŠKINAMASIS MEMORANDUMAS1. Kaip reikalaujama Direktyvos 2001/18/EB 13 straipsnyje, Florigene Ltd. (Melburnas, Australija) 2006 m. spalį Nyderlandų kompetentingai institucijai pateikė pranešimą dėl genetiškai modifikuotų gvazdikų ( Dianthus caryophyllus L., linija 123.8.12) pateikimo rinkai.2. Pranešime pateikiama informacija apie gvazdikų Dianthus caryophyllus L., linija 123.8.12, importą, paskirstymą ir mažmeninę prekybą, kaip ir apie bet kuriuos kitus gvazdikus.3. Pagal Direktyvos 2001/18/EB 14 straipsnyje numatytą procedūrą, Nyderlandų kompetentinga institucija Komisijai parengė pranešimo vertinimo ataskaitą, kurioje daroma išvada, kad genetiškai modifikuoti gvazdikai ( Dianthus caryophyllus L., linija 123.2.38) turėtų būti pateikiami į rinką importuoti, platinti ir parduoti mažmenomis kaip bet kurie kiti gvazdikai.4. Komisija vertinimo ataskaitą persiuntė visoms kitoms valstybėms narėms; kai kurios iš jų pareiškė ir palaikė prieštaravimus dėl produkto pateikimo į rinką bei nurodė priežastis – produkto monitoringo planą, alergeniškumą bei toksiškumą ir aptikimą.5. Atsižvelgiant į tokius prieštaravimus, buvo konsultuojamasi su Europos maisto saugos tarnyba (EMST), kuri 2008 m. kovą pateikė nuomonę, kurioje remdamasi visais duomenimis padarė išvadą, kad skinti genetiškai modifikuoti gvazdikai ( Dianthus caryophyllus L., linija 123.2.38), naudojami siūlomais dekoratyviniais tikslais, neturėtų sukelti neigiamo poveikio žmonių arba gyvūnų sveikatai arba aplinkai. EMST taip pat nustatė, kad sutikimo gavėjo pateiktas stebėsenos planas atitinka numatomą gvazdikų naudojimą.6. Todėl remiantis Direktyvos 2001/18/EB 18 straipsniu Komisija yra įpareigota priimti sprendimą pagal direktyvos, kuriai taikomi Sprendimo 1999/468/EB 5 ir 7 straipsniai, 30 straipsnio 2 dalyje nustatytą tvarką, atsižvelgdama į jo 8 straipsnio nuostatas.7. Priemonių, kurių turi būti imamasi, projektas pagal Sprendimo 1999/468/EB 5 straipsnio 2 dalį buvo pateiktas Direktyvos 2001/18/EB 30 straipsniu sudaryto komiteto nuomonei gauti.8. Komitetas, kurio nuomonės buvo pasiteirauta 2008 m. rugsėjo 15 d., jos nepateikė, todėl Komisija, vadovaudamasi Sprendimo 1999/468/EB 5 straipsnio 4 dalimi, turi nedelsdama pateikti Tarybai pasiūlymą dėl priemonių, kurių turi būti imtasi, ir apie tai pranešti Europos Parlamentui. Europos Parlamentas gali nuspręsti priimti poziciją pagal pirmiau nurodyto sprendimo 8 straipsnį.9. Sprendimo 1999/468/EB 5 straipsnio 6 dalyje numatyta, kad, atsižvelgdama į tokią poziciją, Taryba prireikus kvalifikuotąja balsų dauguma gali priimti sprendimą per Direktyvos 2001/18/EB 30 straipsnio 2 dalyje nustatytą trijų mėnesių laikotarpį. Jei per šį trijų mėnesių laikotarpį Taryba kvalifikuotąja balsų dauguma nusprendžia, kad ji prieštarauja pasiūlymui, Komisija sprendimą svarsto iš naujo; jei pasibaigus šiam laikotarpiui Taryba nepriima pasiūlyto įgyvendinimo akto ir jam neprieštarauja, pasiūlytą įgyvendinimo aktą priima Komisija.ProjektasKOMISIJOS SPRENDIMASdėl gvazdikų ( Dianthus caryophyllus L., linija 123.8.12), genetiškai modifikuotų dėl spalvos, pateikimo rinkai remiantis Europos Parlamento ir Tarybos direktyva 2001/18/EB(Tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB[1], ypač į jos 18 straipsnio 1 dalies pirmąją pastraipą,pasikonsultavusi su Europos maisto saugos tarnyba,kadangi:(1) Direktyvoje 2001/18/EB numatyta, kad produktas, kurio sudėtyje yra genetiškai modifikuotų organizmų arba genetiškai modifikuotų organizmų kombinacijų, pateikiamas rinkai gavus valstybės narės kompetentingos institucijos, kuriai buvo pranešta apie to produkto pateikimą rinkai, raštišką sutikimą toje direktyvoje nustatyta tvarka.(2) 2007 m. kovo mėn. Florigene Ltd. (Melburnas, Australija) Nyderlandų kompetentingai institucijai pateikė pranešimą dėl genetiškai modifikuotų gvazdikų ( Dianthus caryophyllus L., linija 123.8.12) pateikimo rinkai.(3) Pranešime pateikiama informacija apie Dianthus caryophyllus L., linija 123.8.12 importą, platinimą ir mažmeninę prekybą, kaip ir apie kitus gvazdikus.(4) Nyderlandų kompetentinga institucija Direktyvos 2001/18/EB 14 straipsnyje nustatyta tvarka parengė įvertinimo ataskaitą, kurią perdavė Komisijai ir kitų valstybių narių kompetentingoms institucijoms. Šioje įvertinimo ataskaitoje daroma išvada, kad nėra priežasčių neduoti sutikimo pateikti rinkai skintų genetiškai modifikuotų gvazdikų ( Dianthus caryophyllus L., linija 123.8.12) dekoratyviniams tikslams, jei laikomasi tam tikrų sąlygų.(5) Kitų valstybių narių kompetentingos institucijos nesutiko, kad šis produktas būtų pateiktas rinkai.(6) 2008 m. kovo 12 d. Europos maisto saugos tarnybos (EMST) priimtoje nuomonėje[2] (paskelbtoje 2008 m. kovo 26 d.), daroma išvada, kad, remiantis visais pateiktais duomenimis, skinti genetiškai modifikuoti gvazdikai ( Dianthus caryophyllus L., linija 123.8.12), naudojami siūlomais dekoratyviniais tikslais, neturėtų sukelti neigiamo poveikio žmonių arba gyvūnų sveikatai arba aplinkai. EMST taip pat nustatė, kad pranešėjo pateiktas stebėsenos planas atitinka numatomą gvazdikų naudojimą.(7) Išanalizavus visą pranešimą, papildomą pranešėjo pateiktą informaciją, konkrečias valstybių narių pareikštas nepritarimo priežastis bei EMST nuomonę, nustatyta, kad nėra pagrindo manyti, jog skintų genetiškai modifikuotų gvazdikų ( Dianthus caryophyllus L., linija 123.2.38) pateikimas rinkai pakenks žmonių arba gyvūnų sveikatai arba aplinkai juos naudojant siūlomais dekoratyviniais tikslais.(8) Remiantis 2003 m. rugsėjo 22 d. Europos Parlamento ir Tarybos reglamentu (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančiu Direktyvą 2001/18/EB [3] bei 2004 m. sausio 14 d. Komisijos reglamentu (EB) Nr. 65/2004, nustatančiu genetiškai modifikuotų organizmų unikalių identifikatorių sudarymo ir priskyrimo sistemą, genetiškai modifikuotiems gvazdikams ( Dianthus caryophyllus L., linija 123.8.12) priskirtas unikalus identifikatorius[4].(9) Atsižvelgiant į Europos maisto saugos tarnybos nuomonę, nebūtina nustatyti konkrečių su numatytu produkto naudojimu susijusių sąlygų: dėl produkto tvarkymo ar pakavimo ir konkrečių ekosistemų, aplinkos ar geografinių teritorijų apsaugos.(10) Į siūlomą ženklinimą (etiketėje arba lydraštyje) turėtų būti įtraukta nuoroda, kuria verslo subjektai ir galutiniai vartotojai informuojami, kad Dianthus caryophyllus L. 123.8.12 linijos skintos gėlės negali būti skirtos vartoti žmonėms arba gyvūnams ir auginti.(11) 2008 m. sausio mėn. Bendrijos etaloninės laboratorija, įsteigta remiantis Reglamentu (EB) Nr. 1829/2003[5], patikrino, išbandė ir remdamasi tik savo laboratorijos rezultatais patvirtino Dianthus caryophyllus L., linija 123.8.12, atsekimo metodą, kaip reikalaujama Direktyvos 2001/18/EB III B priedo D dalies 12 punkte.(12) Šiame sprendime numatytos priemonės atitinka pagal Direktyvos 2001/18/EB 30 straipsnio 1 dalies nuostatas įkurto komiteto nuomonę.PRIĖMĖ ŠĮ SPRENDIMĄ:1 straipsnis SutikimasPagal šį sprendimą Nyderlandų kompetentinga institucija suteikia raštišką sutikimą pateikti rinkai 2 straipsnyje nurodytą produktą, apie kurį pranešė Melburne (Australija) įsisteigusi Florigene Ltd. (nuoroda C/NL/06/01).Pagal Direktyvos 2001/18/EB 19 straipsnio 3 dalį sutikime turi būti aiškiai nurodytos su sutikimu susijusios sąlygos. Jos išdėstytos 3 ir 4 straipsniuose.2 straipsnis Produktas1. Genetiškai modifikuoti organizmai, kuriuos numatoma pateikti rinkai kaip produktą (toliau − produktas), yra skinti gvazdikai ( Dianthus caryophyllus L.), kurių spalva yra modifikuota, išvesti iš Dianthus caryophyllus L. ląstelių kultūros, kuri yra modifikuota Agrobacterium tumefaciens AGL0 atmaina įvedant vektorių pCGP1991 ir taip sukuriant liniją 123.8.12.Šis produktas turi tokią DNR trijose kasetėse:a) 1 kasetėPetunijos dfr genas iš Petunia X Hybrida koduojantis dihidroflavonolio-4-reduktazę (DFR), kuris yra pagrindinis baltymas antocianino biosintetinimo procese. DFR geną kontroliuoja jo paties promotorius ir terminatorius.b) 2 kasetėPromotorius iš didžiojo žioveinio geno, koduojančio chalkono sintazę, petunijos flavonoido-3'5'-hidroksilazės (F3'5'H) kDNR, kuris yra pagrindinis baltymas antocianino biosintetinimo procese, terminatorius iš petunijos geno, koduojančio fosfolipidus pernešančio baltymo homologą.Abiejų genų, dfr ir f3’5’h, raiška gvazdikuose tuo pat metu keičia flavonoidų sintezę žieduose ir dėl to susidaro mėlynasis pigmentas delfinidinas.c) 3 kasetėŽiedinio kopūsto mozaikos viruso 35S promotorius, netransliuojamas kDNR fragmentas, kuris atitinka petunijos geną, koduojantį chlorofilą a/b surišantį baltymą 5, iš Nicotiana tabacum išskirtas SuRB (als) genas, koduojantis acetolaktato sintazės baltymo mutantą (ALS), kuris suteikia toleranciją sulfonilkarbamidui, ir jo terminatorius.Šis genas buvo naudojamas in vitro atrankai.2. Sutikimas suteikiamas vegetatyvinio dauginimosi būdu išvestiems genetiškai modifikuotų gvazdikų ( Dianthus caryophyllus L., linija 123.8.12) palikuonims.3 straipsnis Pateikimo rinkai sąlygosProduktas gali būti naudojamas tik dekoratyviniais tikslais. Auginimas neleidžiamas. Produktas gali būti teikiamas rinkai laikantis šių sąlygų:a) sutikimas galioja 10 metų nuo sutikimo išdavimo dienos;b) produkto unikalus identifikatorius yra FLO-Ø4Ø6489-6;c) neprieštaraujant Direktyvos 2001/18/EB 25 straipsnio nuostatoms, produkto aptikimo ir identifikavimo metodika, įskaitant metodų specifiškumą atskleidžiančius eksperimentinius duomenis, tokie, kokius remdamasi tik savo laboratorijos rezultatais nustatė Bendrijos etaloninė laboratorija, skelbiami viešai internetiniu adresu http://gmo-crl.jrc.it/valid-2001-18.htm;d) neprieštaraujant Direktyvos 2001/18/EB 25 straipsnio nuostatoms, sutikimo gavėjas valstybių narių kompetentingų institucijų bei tikrinimo tarnybų ir Bendrijos kontrolinių laboratorijų prašymu joms pateikia produkto teigiamus ir neigiamus kontrolinius mėginius, jo genetinę medžiagą arba turimą informacinę medžiagą;e) frazė „Šis produktas yra genetiškai modifikuotas organizmas“ arba „Šis produktas yra genetiškai modifikuotas gvazdikas“ bei frazė „Ne žmonių ir gyvūnų vartojimui, ne auginimui“ pateikiama arba produkto etiketėje, arba lydraštyje.4 straipsnis Stebėsena1. Sutikimo galiojimo laikotarpiu sutikimo gavėjas užtikrina, kad pranešime pateikiamas stebėsenos planas, kurį sudaro bendrosios priežiūros planas, kuriuo siekiama patikrinti bet kokį dėl 2 straipsnio 1 dalyje nurodyto produkto tvarkymo ar naudojimo atsirandantį žalingą poveikį žmonių ir gyvūnų sveikatai arba aplinkai, būtų parengtas ir įgyvendintas.2. Sutikimo gavėjas verslo subjektus ir naudotojus tiesiogiai informuoja apie saugą bei bendrąsias produkto ypatybes ir stebėsenos sąlygas, įskaitant atitinkamas valdymo priemones, kurių reikia imtis atsitiktinio auginimo atveju.3. Sutikimo gavėjas Komisijai ir valstybių narių kompetentingoms valdžios institucijoms teikia metines ataskaitas apie visos vykdomos stebėsenos veiklos rezultatus. Pirmą kartą tokia ataskaita teikiama praėjus vieneriems metams po galutinio sutikimo gavimo dienos.4. Neprieštaraujant Direktyvos 2001/18/EB 20 straipsnio nuostatoms ir atsižvelgiant į stebėsenos rezultatus, prireikus ir Komisijai bei valstybės narės kompetentingai institucijai, gavusiai pirminį pranešimą, pritarus, stebėsenos planą persvarsto sutikimo gavėjas ir (arba) pirminį pranešimą gavusios valstybės narės kompetentinga institucija, gavusi Komisijai sutikimą. Pasiūlymai dėl peržiūrėto stebėsenos plano pateikiami valstybių narių kompetentingoms institucijoms.5. Sutikimo gavėjas turi galėti Komisijai ir valstybių narių kompetentingoms institucijoms pateikti įrodymus, kad:a) esami stebėsenos tinklai, tarp kurių yra nacionaliniai botanikos tyrimų tinklai ir augalų apsaugos tarnybos, renka informaciją, kurios reikia produktų stebėsenai atlikti, kaip tai yra nurodyta su pranešimu pateiktame stebėsenos plane; irb) a punkte nurodyti esami stebėsenos tinklai sutiko pateikti tą informaciją sutikimo gavėjui iki 3 dalyje nurodytų stebėsenos ataskaitų pateikimo Komisijai ir valstybių narių kompetentingoms institucijoms dienos.5 straipsnis AdresatasŠis sprendimas skirtas Nyderlandų Karalystei.Priimta BriuselyjeTarybos varduPirmininkas [1] OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 (OL L 268, 2003 10 18, p. 24).[2] EMST žurnalas (2008) 662, 1-21, „ Opinion of the Scientific Panel on Genetically Modified Organisms on a request from the Commission related to the notification (Reference C/NL/06/01) for the placing on the market of the genetically modified carnation Moonacqua 123.8.12 with a modified colour, for import of cut flowers for ornamental use, under Part C of Directive 2001/18/EC from Florigene “[3] OL L 268, 2003 10 18, p. 24.[4] OL L 10, 2004 1 16, p. 5−10.[5] OL L 268, 2003 10 18, p. 1. Reglamentas, iš dalies pakeistas Komisijos reglamentu (EB) Nr. 1981/2006 (OL L 368, 2006 12 23, p.99).


               EUROPOS KOMISIJA
            Briuselis, 2017 06 01
            COM(2017) 263 final
            2017/0108(NLE)
            Pasiūlymas
            TARYBOS SPRENDIMAS
            kuriuo nustatoma supaprastinta procedūra Sąjungos pozicijoms Tarptautinės alyvuogių tarybos Narių taryboje nustatyti

               AIŠKINAMASIS MEMORANDUMAS

               1.PASIŪLYMO APLINKYBĖS

               2005 m. sudarytas Tarptautinis susitarimas dėl alyvuogių aliejaus ir valgomųjų alyvuogių
                  1
                turėjo baigti galioti 2014 m. gruodžio 31 d., tačiau buvo pratęstas iki 2015 m. gruodžio 31 d. Pagal jo 47 straipsnio 3 dalį jis galios tol, kol įsigalios naujas Susitarimas.

               2013 m. lapkričio 19 d. Taryba įgaliojo Komisiją Sąjungos vardu pradėti derybas dėl naujo tarptautinio susitarimo dėl alyvuogių aliejaus ir valgomųjų alyvuogių sudarymo;

               2015 m. spalio 5–9 d. Ženevos Tautų rūmuose vykusios Jungtinių Tautų konferencijos, skirtos deryboms dėl 2005 m. Tarptautinį susitarimą dėl alyvuogių aliejaus ir valgomųjų alyvuogių pakeisiančio Susitarimo, metu Jungtinių Tautų Prekybos ir plėtros konferencijos (UNCTAD) 24-ių valstybių narių atstovai ir dvi tarpvyriausybinės organizacijos parengė naujojo Susitarimo tekstą.

               Susitarimo tekstas, dėl kurio susitarta konsultuojantis su Tarybos Prekių darbo grupe (PROBA), atitinka Tarybos priimtus derybų nurodymus.

               Pagal 2016 m. spalio 10 d. Tarybos sprendimą (ES) 2016/1892
                  2
               , 2015 m. Tarptautinis susitarimas dėl alyvuogių aliejaus ir valgomųjų alyvuogių Europos Sąjungos vardu buvo pasirašytas 2016 m. lapkričio 28 d. Jungtinių Tautų būstinėje Niujorke, su sąlyga, kad vėliau bus sudarytas.

               Naujasis Susitarimas pagal jo 31 straipsnio 2 dalį laikinai įsigaliojo 2017 m. sausio 1 d. ir buvo patvirtintas Tarybos sprendimu [2017/...]
                  3
               .

               Pagal Sutarties dėl Europos Sąjungos veikimo 218 straipsnio 9 dalį pozicija, kurios turi būti laikomasi Sąjungos vardu tarptautiniu susitarimu įsteigtose organizacijose, kai joms reikia priimti teisinę galią turinčius aktus, išskyrus aktus, kuriais papildoma arba keičiama jų institucinė struktūra, turi būti priimama Tarybos sprendimu, grindžiamu Komisijos pasiūlymu.

               Susitarimu steigiamas sprendimų priėmimo organas –  Narių taryba, kuri naudojasi visais įgaliojimais ir vykdo visas funkcijas, būtinas to susitarimo tikslams pasiekti. Kad būtų lengviau priimti sprendimus Narių taryboje ir būtų užtikrintas veiksmingas susitarimo įgyvendinimas, reikėtų nustatyti Sąjungos poziciją reglamentuojančius bendruosius principus bei supaprastintas vidaus procedūras, susijusias su Sąjungos pozicijos Narių taryboje nustatymu tam tikrų sprendimų, turinčių teisinę galią, bet nekeičiančių Susitarimo institucinės struktūros, atveju.

               2.PASIŪLYMAS

               Atsižvelgdama į pirmiau išdėstytus faktus Komisija siūlo, kad Taryba numatytų supaprastintas procedūras, pagal kurias Komisija galėtų patikslinti tam tikras pozicijas, kurių turi būti laikomasi Sąjungos vardu Narių taryboje tam tikrų sprendimų, turinčių teisinę galią, bet nekeičiančių Susitarimo institucinės struktūros, atveju. Sąlygos, kurių reikia laikytis, ir tvarka nurodyta priede. Sąjungos pozicijas, susijusias su teisinę galią turinčiais Narių tarybos sprendimais, dėl kurių priede supaprastinta procedūra nenumatyta, nustatys Europos Sąjungos Taryba.

               3.POVEIKIS BIUDŽETUI

               Šiuo pasiūlymu nedaromas joks poveikis biudžetui.

               2017/0108 (NLE)

               Pasiūlymas

               TARYBOS SPRENDIMAS

               kuriuo nustatoma supaprastinta procedūra Sąjungos pozicijoms Tarptautinės alyvuogių tarybos Narių taryboje nustatyti

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2013 m. lapkričio 19 d. Taryba įgaliojo Komisiją Sąjungos vardu pradėti derybas dėl naujo tarptautinio susitarimo dėl alyvuogių aliejaus ir valgomųjų alyvuogių sudarymo
                  4
               ;

               (2)Jungtinių Tautų konferencijoje, skirtoje deryboms dėl 2005 m. Tarptautinį susitarimą dėl alyvuogių aliejaus ir valgomųjų alyvuogių pakeisiančio susitarimo, Jungtinių Tautų Prekybos ir plėtros konferencijos (UNCTAD) 24-ių valstybių narių atstovai ir dvi tarpvyriausybinės organizacijos 2015 m. spalio 9 d. priėmė naujojo susitarimo tekstą;

               (3)pagal 2016 m. spalio 10 d. Tarybos sprendimą (ES) 2016/1892
                  5
               , 2015 m. Tarptautinis susitarimas dėl alyvuogių aliejaus ir valgomųjų alyvuogių (toliau – Susitarimas) Europos Sąjungos vardu buvo pasirašytas 2016 m. lapkričio 28 d. Jungtinių Tautų būstinėje Niujorke, su sąlyga, kad vėliau bus sudarytas;

               (4)Susitarimas pagal jo 31 straipsnio 2 dalį laikinai įsigaliojo 2017 m. sausio 1 d. ir buvo patvirtintas Tarybos sprendimu (ES) [2017/…]
                  6
               ;

               (5)Kad būtų lengviau priimti sprendimus Tarptautinės alyvuogių tarybos Narių taryboje (toliau – Narių taryba) ir būtų užtikrintas veiksmingas Susitarimo įgyvendinimas, reikėtų nustatyti Sąjungos poziciją reglamentuojančius bendruosius principus bei supaprastintas vidaus procedūras, susijusias su Sąjungos pozicijos Narių taryboje nustatymu tam tikrų sprendimų, turinčių teisinę galią, bet nekeičiančių Susitarimo institucinės struktūros, atveju;

               (6)siekiant disponuoti valstybių narių patirtimi ir užtikrinti kuo didesnį Narių tarybos sprendimų ir ES taisyklių, kurios bus priimtos deleguotuoju ar įgyvendinimo aktu, kai Narių taryba tuos sprendimus priims, nuoseklumą reikėtų, kad Komisijai, taikant supaprastintą procedūrą, padėtų valstybių narių, kurioms turėtų būti pranešta apie pozicijas, kurių ji ketina laikytis Sąjungos vardu, atstovai. Kalbant apie tarptautinei alyvuogių aliejaus ar valgomųjų alyvuogių prekybai taikomus standartus ir tarptautinį garantijos ženklą, užtikrinantį atitiktį tarptautiniams Tarptautinės alyvuogių tarybos standartams, reikėtų numatyti, kad tais atvejais, kai pagal Sutarties 238 straipsnio 3 dalies a punkto antrą pastraipą kelios sprendimą blokuojančią mažumą sudarančios valstybės narės prieštarauja patikslintai Komisijos pozicijai, supaprastinta procedūra nebetaikoma. Tokiu atveju Komisija turėtų pateikti sprendimo pasiūlymą Tarybai, remdamasi Sutarties 218 straipsnio 9 dalimi,

               PRIĖMĖ ŠĮ SPRENDIMĄ:

               1 straipsnis

               Jei Susitarimu įsteigta Narių taryba raginama priimti sprendimus dėl klausimų, išvardytų priedo A dalies 2 ir 3 punktuose, Sąjungos pozicija nustatoma vadovaujantis bendraisiais principais, pateiktais priedo A dalyje, o Komisija ją patikslina laikydamasi priedo B dalyje nurodytų sąlygų ir tvarkos.

               2 straipsnis

               Šis sprendimas įsigalioja jo priėmimo dieną.

               Jis taikomas iki 2026 m. gruodžio 31 d.

               Priimta Briuselyje

                     Tarybos vardu

                     Pirmininkas

                     (1)
                  OL L 302, 2005 11 19, p. 47.

                     (2)
                  2016 m. spalio 10 d. Tarybos sprendimas (ES) 2016/1892 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių pasirašymo Europos Sąjungos vardu ir jo laikino taikymo (OL L 193, 2016 10 28, p. 2).

                     (3)
                  [...] Tarybos sprendimas [2017/...] dėl 2015 m. Tarptautinio susitarimo dėl alyvuogių aliejaus ir valgomųjų alyvuogių sudarymo [OL ....]

                     (4)
                  COM(2013) 646 final, 2013 9 19.

                     (5)
                  2016 m. spalio 10 d. Tarybos sprendimas (ES) 2016/1892 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių pasirašymo Europos Sąjungos vardu ir jo laikino taikymo (OL L 293, 2016 10 28, p. 2).

                     (6)
                  Tarybos sprendimas (ES) [2017/…] dėl 2015 m. Tarptautinio susitarimo dėl alyvuogių aliejaus ir valgomųjų alyvuogių sudarymo [OL ....]

    ---documentbreak---

               EUROPOS KOMISIJA
            Briuselis, 2017 06 01
            COM(2017) 263 final
            PRIEDAS
            prie
            Tarybos sprendimo, kuriuo nustatoma supaprastinta procedūra Sąjungos pozicijoms Tarptautinės alyvuogių tarybos Narių taryboje nustatyti,
            pasiūlymo

               PRIEDAS

               A. Pirmame straipsnyje nurodyti bendrieji principai, reglamentuojantys Sąjungos poziciją dėl Narių tarybos sprendimų projektų.

               1.
                     Kalbant apie 2 ir 3 punktuose nurodytus Narių tarybos sprendimų projektus, tikslinga, kad Sąjungos pozicija būtų suformuluota taip, kad šie sprendimai:

               a)
                     atitiktų Sąjungos interesus;

               b)
                     padėtų siekti tikslų, kurių Sąjunga siekia prekybos politikoje;

               c)
                     neprieštarautų Sąjungos ir tarptautinei teisei, visų pirma Europos Parlamento ir Tarybos reglamentui (ES) Nr. 1308/2013
                  1
               , nepažeidžiant Komisijos įgaliojimų pritaikyti Sąjungos taisykles deleguotuoju arba įgyvendinimo aktu prie pakeitimų, priimtų Narių taryboje.

               2.Jei Narių tarybos sprendimų projektai yra susiję su 2.1 punkte išvardytais klausimais, Sąjungos pozicija nurodyta 2.2 punkte.

               2.1. Klausimai:

               a)
                     su kokybės ir grynumo kriterijais susijusių kokybės standartų, taikomų narių tarptautinei prekybai, apibrėžimas pagal Susitarimo 20 straipsnio 3 dalį;

               b)
                     tarptautinio garantijos ženklo, užtikrinančio atitiktį tarptautiniams Tarptautinės alyvuogių tarybos standartams, taikymas pagal Susitarimo 21 straipsnį,

               2.2. Sąjungos pozicija:

               a)
                     siekiama gerinti ir standartizuoti narių nacionalinius teisės aktus ir tarptautines taisykles, susijusias su fizinėmis, cheminėmis ir organoleptinėmis alyvuogių produktų savybėmis, atsižvelgiant į gamintojų, prekybininkų ir vartotojų interesus;

               b)
                     pozicija atspindi techninę pažangą ir alyvuogių sektoriaus mokslinius tyrimus, siekiant pagerinti cheminės analizės ir organoleptinio vertinimo metodiką;

               c)
                     padedama tobulinti kokybiškus alyvuogių produktus;

               d)
                     stengiamasi nesudaryti kliūčių inovacijoms;

               e)
                     ginami bendri visų narių interesai.

               3.Jei Narių tarybos sprendimų projektai yra susiję su 3.1 punkte išvardytais klausimais, Sąjungos pozicija nurodyta 3.2 punkte.

               3.1. Klausimai:

               a)
                     taisyklių, reikalingų Tarptautinės alyvuogių tarybos veikimui užtikrinti, patvirtinimas arba dalinis pakeitimas, kaip numatyta Susitarimo 7 straipsnio 1 dalies c punkto i, ii ir iii papunkčiuose, 13 straipsnio 4 dalyje ir 21 straipsnyje;

               b)
                     balsavimo taisyklių taikymas ir narių atstovavimas, jei nesumokama įmoka, kaip numatyta Susitarimo 10 straipsnio 5 dalyje, ir bet kokio sprendimo, kuris laikomas būtinu, priėmimas, nesumokėjus įmokos, kaip numatyta Susitarimo 16 straipsnio 6 ir 8 dalyse;

               c)
                     ginčų dėl Susitarimo aiškinimo arba taikymo sureguliavimas, kaip numatyta Susitarimo 26 straipsnyje;

               d)
                     naujų narių priėmimo sąlygų apibrėžimas, kaip numatyta Susitarimo 29 straipsnio 1 dalyje,

               3.2. Sąjungos pozicija:

               a)
                     atsižvelgiama į alyvuogių produktų rinkos globalizaciją ir siekiama organizacijos plėtros, priimant naujus narius tiek pasiūlos, tiek paklausos požiūriu;

               b)
                     daugiausia dėmesio skiriama tarptautinei veiklai, susijusiai su bendrais pamatiniais interesais – tarptautiniai prekybos standartai ir bendri tikrinimo metodai, siekiant pagerinti ir užtikrinti kokybę;

               c)
                     išlaikomas aiškus sprendimų priėmimo procesas, atitinkantis organizacijos poreikius ir tikslus, atsižvelgiant į visų narių interesus;

               d)
                     užtikrinama, kad organizaciniai aspektai ir toliau būtų tobulinami;

               e)
                     dalyvaujama kuriant organizacinę struktūrą, kuri padėtų siekti Susitarimo tikslų;

               f)
                     užtikrinamas griežtas ir veiksmingas valdymas bei biudžeto ir finansų kontrolė, taip pat Sąjungos ir organizacijos finansinių interesų apsauga, didinamas skaidrumas finansų srityje.

               B. Supaprastintos vidaus procedūros, susijusios su Sąjungos pozicija Narių taryboje.

               Prieš gindama Sąjungos poziciją Tarptautinės alyvuogių tarybos Narių taryboje, Komisija minėtą poziciją patikslina ir per tinkamą laikotarpį apie tokią patikslintą poziciją praneša valstybių narių atstovams.

               Kai dėl A dalies 2 punkte nurodytų sprendimų pagal Sutarties 238 straipsnio 3 dalies a punkto antrą pastraipą kelios sprendimą blokuojančią mažumą sudarančios valstybės narės prieštarauja patikslintai Komisijos pozicijai, Komisija pateikia pasiūlymą Tarybai pagal Sutarties 218 straipsnio 9 dalį.

                     (1)
                  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).


               EUROPOS KOMISIJA
            Briuselis, 2016 04 07
            COM(2016) 185 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Prancūzijos paraiška „EGF/2015/010 FR/MoryGlobal“)

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2015 m. lapkričio 19 d. Prancūzija pateikė paraišką „EGF/2015/010 FR/ MoryGlobal“ dėl finansinės paramos iš EGF, nes Prancūzijoje iš bendrovės „MoryGlobal SAS“ buvo atleista darbuotojų
                  2
               .

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        EGF/2015/010 FR/MoryGlobal

                        Valstybė narė

                        Prancūzija

                        Susijęs (-ę) regionas (-ai) (NUTS
                           3
                         2 lygis)

                        Darbuotojai atleisti visoje Prancūzijoje (54 teritorijose).

                        Paraiškos pateikimo data

                        2015 m. lapkričio 19 d.

                        Paraiškos gavimo patvirtinimo data

                        2015 m. gruodžio 1 d.

                        Prašymo pateikti papildomos informacijos data

                        2015 m. gruodžio 3 d.

                        Papildomos informacijos pateikimo terminas

                        2016 m. sausio 14 d.

                        Vertinimo atlikimo terminas

                        2016 m. balandžio 7 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        „MoryGlobal SAS“

                        Susijusių įmonių skaičius

                        1

                        Ekonominės veiklos sektorius (-iai)

                        NACE 2 red. skyrius
                           4

                        49 skyrius (Sausumos transportas ir transportavimas vamzdynais) ir

                        52 skyrius (Sandėliavimas ir transportui būdingų paslaugų veikla)

                        Patronuojamųjų bendrovių, tiekimo ir tolesnės gamybos grandies įmonių skaičius

                        0

                        Ataskaitinis laikotarpis (keturių mėnesių):

                        2015 m. balandžio 27 d. – 2015 m. rugpjūčio 27 d.

                        Atleistų darbuotojų skaičius ataskaitiniu laikotarpiu (a)

                        2 093

                        Atleistų darbuotojų skaičius prieš ataskaitinį laikotarpį ir po jo (b)

                        39

                        Bendras atleistų darbuotojų skaičius (a + b)

                        2 132

                        Bendras reikalavimus atitinkančių paramos gavėjų skaičius

                        2 132

                        Bendras tikslinių paramos gavėjų skaičius

                        2 132

                        Remtinų nedirbančių ir nesimokančių jaunuolių (NEET) skaičius

                        0

                        Prie individualių poreikių pritaikytoms paslaugoms skirtos lėšos, EUR

                        8 528 000

                        EGF paramai įgyvendinti skirtos lėšos
                           5
                        , EUR

                        50 000

                        Visa suma, EUR

                        8 578 000

                        EGF parama, EUR (60 proc.)

                        5 146 800

               PARAIŠKOS VERTINIMAS

               Procedūra

               4.Prancūzija paraišką „EGF/2015/010 FR/MoryGlobal“ pateikė 2015 m. lapkričio 19 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Komisija patvirtino, kad 2015 m. gruodžio 1 d. gavo paraišką, ir 2015 m. gruodžio 3 d. paprašė Prancūzijos papildomos informacijos – per dvi savaites nuo paraiškos pateikimo. Papildoma informacija pateikta per šešias savaites. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2016 m. balandžio 7 d.

               Paraiškos tinkamumas

               Susijusios įmonės ir paramos gavėjai

               5.Paraiškoje nurodoma, kad iš „MoryGlobal SAS“ atleisti 2 132 darbuotojai. Visų pirma ši įmonė veikė ekonomikos sektoriuje, kuris priskiriamas prie NACE 2 red. 49 skyriaus (Sausumos transportas ir transportavimas vamzdynais) ir NACE 2 red. 52 skyriaus (Sandėliavimas ir transportui būdingų paslaugų veikla). „MoryGlobal SAS“ atleido darbuotojų įvairiose žemyninės Prancūzijos vietose. Vietos, kuriose atleista daugiausia darbuotojų, yra šiuose NUTS 2 lygio regionuose:

                        NUTS 2 lygmens regionai

                        Darbuotojai

                        %

                        Centras (FR24)

                        336

                        16

                        Il de Fransas (FR10)

                        242

                        11

                        Rona-Alpės (FR71)

                        199

                        9

                        Luaros kraštas (FR51)

                        178

                        8

                        Lotaringija (FR41)

                        146

                        7

                        Elzasas (FR42)

                        140

                        7

               Intervencijos kriterijai

               6.Šią paraišką Prancūzija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonių turi būti atleista ne mažiau kaip 500 darbuotojų, įskaitant tiekėjus ir tolesnės gamybos grandies įmones ir (arba) savarankiškai dirbančius asmenis, kurių veikla nutrūko.

               7.Šios paraiškos ataskaitinis keturių mėnesių laikotarpis – 2015 m. balandžio 27 d. – 2015 m. rugpjūčio 27 d. Ataskaitiniu laikotarpiu iš „MoryGlobal“ buvo atleisti 2 093 darbuotojai.

               Atleistų darbuotojų ir darbo veiklą nutraukusių asmenų skaičiaus apskaičiavimas

               8.Visi atleisti darbuotojai pradėti skaičiuoti nuo darbdavio individualaus įspėjimo apie darbuotojo atleidimą arba darbo sutarties nutraukimą dienos.

               Reikalavimus atitinkantys paramos gavėjai

               9.Be jau minėtų darbuotojų prie reikalavimus atitinkančių paramos gavėjų priskiriami dar 39 darbuotojai. Visi šie darbuotojai buvo atleisti pasibaigus ataskaitiniam laikotarpiui ir galima nustatyti aiškų priežastinį ryšį su atleidimą ataskaitiniu laikotarpiu paskatinusiu įvykiu.

               10.Bendras reikalavimus atitinkančių paramos gavėjų skaičius yra 2 132.

               Darbuotojų atleidimo ir pasaulinės finansų ir ekonomikos krizės sąsaja, kaip nurodyta Reglamente (EB) Nr. 546/2009

               11.Siekdama įrodyti darbuotojų atleidimo sąsają su pasauline finansų ir ekonomikos krize, kaip nurodyta Reglamente (EB) Nr. 546/2009, Prancūzija nurodo, kad „MoryGlobal“ veikė pasiuntinių paslaugų, krovinių vežimo ir pristatymo bei susijusių medžiagų sandėliavimo ir nuomos srityse, šias paslaugas teikė ir Prancūzijoje, ir užsienyje.

               12.Dėl pasaulinės finansų ir ekonomikos krizės krovinių vežimo keliais sunkesnėmis kaip 3,5 t transporto priemonėmis apimtis 2007–2012 m. ES sumažėjo 13,7 proc., o Prancūzijoje – 21 proc. (Eurostatas). Šį mažėjimą lėmė bendrai sumažėję fiziniai išdirbiai Europoje ir kelių transporto sektorius Europoje dar nebuvo atsigavęs po 2009 m. pagrindinės veiklos nuosmukio, kurį patyrė dėl ekonomikos krizės. 2014 m. krovinių vežimo kelių transportu veikla buvo daugiau nei 10 proc. mažesnė, palyginti su iki krizės vykdyta veikla.

               13.Kadangi vežamų krovinių kiekis sumažėjo, sektoriuje kilo kainų karas, o padėtį dar labiau apsunkino įvairių kitų išlaidų (degalų, darbo užmokesčio, medžiagų) augimo tendencija, todėl nuo 2007 m. Prancūzijoje vis mažėjo šio sektoriaus veiklos maržos ir daugėjo nuostolių.

               14.Vėliau krovinių vežimo keliais sektoriuje kilo bankrotų banga – Prancūzijos banko vertinimu, per 2007–2013 m. laikotarpį metinis bankrotų skaičius padidėjo 35 proc.

               15.Iki šiol sausumos transporto ir transportavimo vamzdynais sektoriuje buvo pateiktos trys paraiškos EGF: ši paraiška, „EGF/2014/017 FR/ Mory-Ducros“
                  6
                ir „EGF/2011/001 AT/ Nieder- und Oberoesterreich“
                  7
               , visos jos grindžiamos pasauline finansų ir ekonomikos krize.

               Darbuotojų atleidimą ir darbo veiklos nutraukimą lemiantys įvykiai

               16.Darbuotojai buvo atleisti dėl įmonės bankroto ir uždarymo.

               17.Dabartiniai „MoryGlobal“ sunkumai susiję su 2012–2013 m. įvykiais. Tuo metu ji buvo vadinama „Mory-Ducros“. 2013 m. lapkričio mėn. „Mory-Ducros“ paskelbė apie savo nemokumą ir buvo pradėta likvidavimo procedūra. Kadangi pirkėjų nebuvo ir Prancūzijos valdžios institucijoms paprašius „Arcole Industrie“, viena iš „Mory-Ducros“ akcininkių, pateikė pasiūlymą perimti įmonę „Mory-Ducros“ „MoryGlobal“ vardu – turėjo būti įsteigta nauja įmonė, kad būtų perimta dalis įmonės „Mory-Ducros“ veiklos ir vėl įdarbintas tam tikras darbuotojų skaičius (2 192 darbuotojai iš 4 911)
                  8
               .

               18.Nuo pat įsteigimo įmonei „MoryGlobal“ ir toliau kilo problemų, tokių kaip nuolat blogėjanti pašto siuntų rinkos padėtis kartu su 2014 m. 3–5 proc. sumažėjusiomis krovinių vežimo kelių transporto apimtimis, dėl to buvo daromas nuolatinis spaudimas kainoms ir prastėjo socialinė aplinka. Šios problemos atnešė 27,1 mln. EUR nuostolių 2014 m. vasario mėn. – rugsėjo mėn., ir buvo prognozuojama, kad iki 2014 m. pabaigos bus dar daugiau nuostolių (43 mln. EUR). Galiausiai įmonė bankrutavo ir buvo uždaryta.

               19.2014 m. lapkričio 10 d. Bobinji komercinių bylų teismas pradėjo procedūrą, kuria siekiama sudaryti draugišką susitarimą su kreditoriais. 2015 m. sausio mėn. pabaigoje „MoryGlobal“ nutraukė mokėjimus. Įmonei reikėjo 8,5 mln. EUR grynųjų pinigų ir jos esamo turto nepakako trumpalaikių įsipareigojimų ypač tiems subrangovams, be kurių įmonė nebegalėjo vykdyti veiklos, sumoms padengti. Taigi 2015 m. vasario 10 d. „MoryGlobal“ pateikė mokėjimų nutraukimo deklaraciją Bobinji komercinių bylų teismui, kuris pradėjo atitinkamą teismo procesą. 2015 m. kovo 17 d. buvo pateiktas likvidavimo prašymas, nes įmonė negalėjo išmokėti visų atlyginimų. Dėl teisminio likvidavimo Bobinji komercinių bylų teismas nusprendė, kad reikia tęsti veiklą iki 2015 m. balandžio 30 d., kol vyks kolektyvinio atleidimo iš darbo procedūra.

               20.Tai yra susijusi paraiška dėl paramos įmonės „Mory-Ducros“ darbuotojams
                  9
               , kurie buvo perkelti į „MoryGlobal“.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               21.Darbuotojų atleista 22 departamentuose visoje žemyninėje Prancūzijoje. Darbuotojų atleidimas daro didelį neigiamą poveikį regiono ekonomikai, ypač atsižvelgiant į tai, kad tose pačiose teritorijose vis dar patiriama problemų dėl metais anksčiau iš „Mory-Ducros“ atleistų darbuotojų. Šiuo metu žemyninėje Prancūzijoje nedarbo lygis didėja (2015 m. nedarbo lygis buvo 3 proc. punktais didesnis nei 2008 m., kai prasidėjo ekonomikos ir finansų krizė). Be to, kai kuriuose iš tų regionų nedarbo lygis yra aukštesnis nei vidutinis visos šalies nedarbo lygis, pvz., Šiaurėje-Pa de Kalė (+ 2,5 proc. punkto) ir Provanso-Alpių-Žydrajame Krante (+ 1,5 proc. punkto)
                  10
               .

               Tiksliniai paramos gavėjai ir siūlomi veiksmai

               Tiksliniai paramos gavėjai

               22.Numatyta, kad priemonėmis naudosis visi atleisti darbuotojai (2 132). Jų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų
                           skaičius

                        Lytis:

                        Vyrai

                        1 740

                        (81,6 %)

                        Moterys:

                        392

                        (18,4 %)

                        Pilietybė:

                        ES piliečiai:

                        2 046

                        (96,0 %)

                        ne ES piliečiai:

                        86

                        (4,0 %)

                        Amžiaus grupė:

                        15–24 metai

                        2

                        (0,1 %)

                        25–29 metai

                        453

                        (21,2 %)

                        30–54 metai

                        1 268

                        (59,5 %)

                        55–64 metai

                        408

                        (19,1 %)

                        Vyresni nei 64 m.

                        1

                        (0,0 %)

               Siūlomų veiksmų tinkamumas

               23.EGF bendrai finansuojamos prie individualių poreikių pritaikytos paslaugos, kurios bus teikiamos atleistiems darbuotojams, apima konsultantų ekspertų grupės teikiamas atleistų darbuotojų konsultavimo ir orientavimo paslaugas (Dispositif d'Accompagnement Renforce (toliau – DAR)).

               24.DAR papildo socialinį planą ir Contrat de Sécurisation professionnelle (CSP). Socialinį planą finansuoja „Mory-Global“ ir AGS
                  11
                – darbo užmokesčio garantijų sistema, pagal kurią atleistiems darbuotojams taikomos įvairios priemonės, pvz., rengiami mokymai, teikiama psichologinė pagalba, parama steigiant verslą, apmokama kelionė į darbą ir iš jo ir (arba) kelionės ir apgyvendinimo išlaidos, susijusios su mokymais arba darbo paieška, taip pat teikiamos darbo paieškos išmokos. Pagal CSP teikiamos įvairios aktyvios priemonės (daugiausia mokymai), kurias finansuoja Prancūzijos valstybė, siekdama padėti atleistiems darbuotojams grįžti į darbo rinką.

               25.Trijų atrinktų rangovų (BPI, „Sodie“ ir „AFPA Transitions“) užduotis yra padėti atleistiems darbuotojams, juos konsultuoti ir padėti rasti būdų išlikti darbo rinkoje ir susirasti naujų darbo vietų. Tie patys rangovai jau teikė prie individualių poreikių pritaikytas paslaugas 2014 m. iš „Mory-Ducros“ atleistiems darbuotojams.

               26.Rengiant biudžetą pagal DAR teikiamos prie individualių poreikių pritaikytos paslaugos buvo suskirstytos į tris pogrupius: kolektyvinius ir individualius informacinius susitikimus, profesinės veiklos keitimą ir pagalbą steigiant naujas darbo vietas.

               27.Agentūros sutartimi įpareigotos suteikti kiekvienam dalyviui a) asmeninį karjeros planą, b) tam tikrą skaičių darbo pasiūlymų, c) galimybę pasikonsultuoti su bendro pobūdžio ekspertais ir (arba) įmonių steigimo srities ekspertais, kurie puikiai pažįsta regiono darbo rinką, yra prieinami ir geba reaguoti į poreikius.

               28.Agentūros surengs praktinius seminarus bendriesiems gebėjimams gerinti (pavyzdžiui, gyvenimo aprašymo rengimo, pasirengimo pokalbiui dėl darbo, darbo paieškos, įmonių steigimo), mokys naudotis internetu, rengs darbo muges ir susitikimus su darbdaviais bei sektorių atstovais, taip pat su mokymo įstaigomis.

               29.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               30.Prancūzija pateikė reikiamą informaciją apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Jos patvirtino, kad finansinė parama iš EGF nepakeis tokių veiksmų.

               Biudžeto sąmata

               31.Numatomos bendros išlaidos – 8 578 000 EUR; iš jų išlaidos prie individualių poreikių pritaikytoms paslaugoms – 8 528 000 EUR ir išlaidos pasirengimo, valdymo, informavimo ir viešinimo, kontrolės ir ataskaitų teikimo veiklai – 50 000 EUR.

               32.Bendra iš EGF prašomos paramos suma yra 5 146 800 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)

                        Numatomos visos išlaidos

                        (EUR)

                        Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Kolektyviniai ir individualūs informaciniai susitikimai (Information collective e individuelle des salariés)

                        2 132

                        800

                        1 705 600

                        Profesinės veiklos keitimas: registravimas, įgūdžių vertinimas, profesinio rengimo projektas (Transition professionnelle: adhésion, bilan, project)

                        2 132

                        1 800

                        3 837 600

                        Pagalba steigiant naujas darbo vietas (Phase accompagnement et reclassement)

                        2 132

                        1 400

                        2 984 800

                        Tarpinė suma (a):

                        Prie individualių poreikių pritaikytų paslaugų paketo proc. dalis

                        –

                        8 528 000

                        (100 %)

                        Išmokos ir paskatos (pagal EGF reglamento 7 straipsnio 1 dalies b punktą)

                        Tarpinė suma (b):

                        Prie individualių poreikių pritaikytų paslaugų paketo proc. dalis

                        –

                        0

                        (0,00 %)

                        Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        0

                        3. Informavimas ir viešinimas

                        –

                        0

                        4. Kontrolė ir ataskaitų teikimas

                        –

                        50 000

                        Tarpinė suma (c):

                        Visų išlaidų procentinė dalis:

                        –

                        50 000

                        (0,58 %)

                        Visos išlaidos (a + b + c):

                        –

                        8 578 000

                        EGF parama (60 proc. visų išlaidų)

                        –

                        5 146 800

               33.Lentelėje nurodytų veiksmų pagal EGF reglamento 7 straipsnio 1 dalies b punktą (t. y. veiksmų, kuriems skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui), išlaidos nenurodytos.

               Išlaidų tinkamumo finansuoti laikotarpis

               34.Prie individualių poreikių pritaikytas paslaugas tiksliniams paramos gavėjams Prancūzija pradėjo teikti 2015 m. balandžio 23 d. Todėl šių veiksmų išlaidos bus laikomos tinkamomis finansuoti EGF lėšomis nuo 2015 m. balandžio 23 d. iki 2017 m. lapkričio 19 d.

               35.Pirmąsias administracines išlaidas, susijusias su EGF įgyvendinimu, Prancūzija patyrė 2015 m. rugsėjo 1 d. Todėl pasirengimo, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF lėšomis nuo 2015 m. rugsėjo 1 d. iki 2018 m. gegužės 19 d.

               Nacionalinių ar Sąjungos fondų finansuojamų veiksmų papildomumas

               36.Nacionalinio išankstinio finansavimo ar bendro finansavimo šaltinis – Darbo, užimtumo, profesinio mokymo ir socialinio dialogo ministerijos biudžetas, panaudojant pagalbos ekonominei plėtrai ir užimtumo vystymuisi biudžeto eilutę.

               37.Prancūzija patvirtino, kad pirmiau nurodyta EGF finansuojama priemonė nebus remiama pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               38.Prancūzija nurodė, kad suderintas prie individualių poreikių pritaikytų paslaugų paketas parengtas konsultuojantis su tikslinių paramos gavėjų atstovais ir socialiniais partneriais.  2015 m. balandžio 7–17 d. vyko daug susitikimų, kurių metu aptartas visas priemonių rinkinys; EGF finansuojama Dispositif d'Accompagnement Renforcé (DAS) yra tik viena iš jame numatytų priemonių.

               Valdymo ir kontrolės sistemos

               39.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Prancūzija pranešė Komisijai, kad finansinę paramą valdys Darbo, užimtumo, profesinio mokymo ir socialinio dialogo ministerijos tarnyba Délégation générale à l’emploi et à la formation professionnelle (DGEFP), visų pirma skyrius Fonds national de l'emploi (DGEFP - FNE). Mokėjimus atliks DGEFP skyrius Affaires financières (DGEFP - MAFI). Sertifikavimą atliks Agence de services et de paiement (ASP).

               Susijusios valstybės narės prisiimti įsipareigojimai

               40.Prancūzija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               41.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  12
               , 12 straipsnyje.

               42.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF  5 146 800 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               43.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  13
                13 punkte.

               Susiję teisės aktai

               44.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 5 146 800 EUR sumą į atitinkamą biudžeto eilutę.

               45.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  (Prancūzijos paraiška „EGF/2015/010 FR/MoryGlobal“)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  14
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
                  15
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  16
                12 straipsnyje;

               (3)2015 m. lapkričio 19 d. Prancūzija pateikė paraišką „EGF/2015/010 FR/ MoryGlobal“ dėl finansinės paramos iš EGF, nes Prancūzijoje iš bendrovės „MoryGlobal SAS“ buvo atleista darbuotojų. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)todėl iš EGF turėtų būti mobilizuota 5 146 800 EUR suma finansinei paramai pagal Prancūzijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2016 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 5 146 800 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.

                  17Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (EB) Nr. 1309/2013 7 straipsnio ketvirtos pastraipos nuostatų.

                     (6)
                  COM(2015) 68

                     (7)
                  COM(2011) 579

                     (8)
                  Šaltinis: Bobinji komercinių bylų teismo sprendimas dėl „MoryGlobal“ teisminio likvidavimo (protokolas Nr. 2015L01449)

                     (9)
                  Paraiška „EGF/2014/017 FR/ Mory-Ducros“ (COM(2015) 68) dėl paramos 2014 m. „Mory-Ducros“ atleistiems darbuotojams.

                     (10)
                  Šaltinis: INSEE(

                     http://www.insee.fr/fr/themes/tableau.asp?reg_id=99&ref_id=TCRD_025

                  ).

                     (11)
                  AGS – Association pour la gestion du regime de Garantie des créances des Salariés.

                     (12)
                  OL L 347, 2013 12 20, p. 884.

                     (13)
                  OL C 373, 2013 12 20, p. 1.

                     (14)
                  OL L 347, 2013 12 20, p. 855.

                     (15)
                  OL C 373, 2013 12 20, p. 1.

                     (16)
                  Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (17)
                   Date to be inserted by the Parliament before the publication in OJ.